Jedan od paviljona u zeničkom zatvoru\nGrupa građana "Pravda za Edina" organizirala je potpisivanje peticije kojom traže uvođenje doživotnog zatvora u Bosni i Hercegovini.\nPeticiju su pokrenuli prijatelji i otac ubijenog Edina Zejćirovića iz Čelića u sjeveroistočnom dijelu BiH na granici između Tuzle i Brčko Distrikta BiH.\nMora li svaka sankcija imati vrijeme trajanja?\nEdin Zejćirović je mučen i ubijen u novembru prošle godine u Brčkom, a snimci mučenja i ubistva objavljeni su i na društvenim mrežama.\nZa ovo ubistvo uhapšene su četiri osobe i to Suvad Đedović, Suan Halilović, Nihad Hukić i Samid Šabanović. Dok traje istraga, porodica ubijenog potpisuje peticiju i traži uvođenje doživotne kazne zatvora u Krivični zakon BiH.\nS druge strane, problem u BiH je što bi se trebali harmonizovati krivični zakoni na nivou BiH, dva entiteta, kao i Brčko Distrikta.\n"Na nivou BiH je vrlo teško uvesti ovakav zakon, iz tog razloga što su nam Ustavom jasno definirane nadležnosti u BiH i prije svega ova kaznena djela koja se događaju na najosjetljivijoj grupaciji našega društva su definirani kaznenim zakonima entiteta", kazao je ministar pravde BiH Josip Grubeša za Zašto? Radija Slobodna Evropa.\nObjasnio je da je intencija Ministarstva pravde BiH da se u kaznenim zakonima entiteta pooštre kazne za kaznena djela nad ovom najosjetljivijom grupacijom društva.\nPrema postojećem Krivičnom zakonu Bosne i Hercegovine, za najteža krivična djela predviđena je kazna dugotrajnog zatvora od 45 godina. Doživotni zatvor do sada nije prepoznat kao kaznena mjera.\nAdvokat iz Sarajeva Damir Alagić u razgovoru za Zašto Radija Slobodna Evropa kaže da kazna mora imati svoj vijek trajanja, jer je to svrha kažnjavanja, pa makar taj vijek iznosio 150 godina.\nSlaba kaznena politika\nSa stajališta Evropske konvencije za zaštitu ljudskih prava i sloboda, doživotna krivična sankcija je dopuštena, naročito u krivičnim djelima usmjerenim protiv djece, žena, starijih i nemoćnih osoba.\nMinistar pravde BiH Josip Grubeša slaže se da je kaznena politika u BiH vrlo slaba, odnosno da sud prilikom izricanja kazni ne izriče ih u visini zakonskog maksimuma.\nPosmatrajući kaznenu politiku u regionu, doživotna kazna zatvora postoji u Sloveniji i Sjevernoj Makedoniji. Republika Srbija je, takođe uz rasprave koje su prethodile, usvojila izmjene svog Krivičnog zakona u maju ove godine, uvođenjem doživotnog zatvora.\nHrvatska, Kosovo i Crna Gora i Bosna i Hercegovina, osim u regionu, rijetke su zemlje u Evropi koje nemaju kaznu doživotnog zatvora, uz Portugal, Island i Norvešku.


Da li će se Hilari Klinton kandidovati za Belu kuću?\nSpekulacije dostižu vrhunac, upravo u trenutku kada se pojavljuju i neki potencijalno zabrinjavajući znaci. U najnovijoj anketi televizijske mreže ABC i lista «Vašington post», 42 odsto ispitanika je reklo da ni u kom slučaju ne bi glasalo za senatorku iz države Njujork.\nNa sjajnom, vrhunski napravljenom 18-ominutnom video snimku punom emocija, pripremljenom za kapanju za ponovni izbor senatorke Hilari Klinton, koristi se i nepristrasno stručno svedočenje njenog supruga, koji tvrdi da poznavaoci prilika ne moraju da budu u pravu.\nTa poruka se odnosi ne samo na njenu trku za Senat, nego i na moguću predsedničku kampanju, jer je pojedini stručnjaci i tu otpisuju. Nova anketa informativnog programa TV mreže ABC pokazuje da dve trećine ispitanika smatra da je ona jak lider sa jakim porodičnim vrednostima, ali je tu i 42 odsto onih koji su su rekli da nikada ne bi glasali za nju.\nI dok Hilari Klinton pokušava da se prikaže skromno, potpirujući govorkanja o 2008, sa dva nedavna istaknuta govora o ekonomiji i energetici, njen problem je da li će moći da privuče podršku i van redova liberala. Novi kampanjski video pokazuje da je uspela da pridobije skeptike u državi Njujork.\n«Nisam glasao za nju, ali mislim da ću to učiniti na idućim izborima», kaže ovaj glasač, a Dona Brazil, strateg Demokratske partije ističe da je severni deo države Njujork isto što i takozvana srednja Amerika i da su «to glasači koje ona treba da pridobije».\nBez obzira na stav glasača u Bafalu i Pogkipsiju 2006, demokratski zvaničnici u državama Srednjeg Zapada strepe da će Hilari Klinton – kao demokratski predsednički kandidat 2008 – doneti partiji treći uzastopni poraz… Među njima je i Nora Volkot, koja predvodi demokrate u Okrugu Grin u Misuriju.\n«Zaista mislim da nam je potreban kandidat koji može da se dopadne i umerenim republikanskim glasačima, isto kao i nezavisnim, a lično nisam sigurna da je senatorka Klinton takav kandidat», kaže Nora Volkot.


Današnje svečano potpisivanje ugovora sa izabranim izvođačem radova, označilo je kraj neizvesnosti za meštane Brđana koji su još u poplavama 2014. godine ostali bez glavne saobraćajne veze sa Gornjim Milanovcem, zbog teškog oštećenja mosta na Dičini u ovom mestu.\nPredsednik opštine Milisav Mirković posebno se zahvalio stanovnicima Brđana na pokazanom strpljenju i razumevanju, a potom čestitao je Bojanu Starecu direktoru Meta Balkan iz Beograda, na zaključenom ugovoru i poželeo da posao na izgradnji mosta u Brđanima bude završen brzo i kvalitetno.\nPredmet ugovora čija vrednost iznosi 20.641.643,00 dinara bez PDV-a je izgradnja potpuno novog mosta preko reke Dičine na lokalnom putu u selu Brđani, na mestu postojećeg koji je tokom poplavnog talasa u maju 2014. godine teško oštećen. Stari most kao i betonski stubovi (temelji) biće demontirani i srušeni i na tom mestu napravljen nov armirano-betonski most.\nPreduzeće Meta Balkan će radove izvoditi u grupi izvođača koju pored njega čine i Intramont i GP Kompresor ING, oba iz Valjeva i beogradsko GIP Konstruktor, koji imaju veliko iskustvo na sličnim projektima u našoj zemlji, pre svega u Valjevskom kraju gde su posle poplava u 2014. godini izgradili više mostova.\nProjektnu dokumentaciju za izgradnju sačinio je Saobraćajni institut "CIP" a izgradnja se finansira iz sredstava Fonda solidarnosti Evropske unije i treba da se okonča u roku od 60 dana računajući od dana uvođenja u posao.


Tema: Nove kuce\n22.06.2009., 23:54 #1\naha nove kuce za to ima pare\na ovaj se istetovirao po celo telo a nema pare\njos gratis kuca...\n23.06.2009., 00:19 #2\nRe: Nove kuce\nHoce imati i garaze za Dijane...\n23.06.2009., 00:22 #3\nneznam za garaze ali uz kucu idu i 3 ektara zemlje\nnek mu brus li napravi kucu a ne srbija ...\n23.06.2009., 00:24 #4\nPa.nek' dodju u BG-jos ima mesta u centru na najekskluzivnijim lokacijama.Ionako su zaposeli najbolja mesta u gradu i niko im nista ne sme,jer ih stite NVO.\nA,unutrasnjost Srbije odumire od bede..za njih nema ni para,ni razumevanja..\n23.06.2009., 00:27 #5\nObzerver: Romi na Kosovu ugroženi\nBritanski list "Obzerver" objavio je delove izveštaja međunarodne organizacije za zaštitu ljudskih prava "Hjuman rajts voč"o teškom položaju Roma na Kosmetu.\nList prenosi navode iz izveštaja HRV, koji uskoro treba da bude objavljen, o skandalu koji već 10 godina traje u Kosovskoj Mitrovici, a počeo je paljenjem čitavog romskog naselja u tom gradu.\n"Romska mahala je bila dom oko 8.000 Roma, mahom muslimanske vere. Stanovnici naselja su međutim bili prisiljeni da pobegnu zbog stalnih napada Albanaca, s kojima dele zajednički jezik, ali koji na njih gledaju kao na prijatelje Srba", piše "Obzerver".\nList navodi da je samo desetina od 200.000 Roma, koliko je pre živelo na Kosovu, ostala u pokrajini, preneo je BBC.\nMitrovički Romi su smešteni uglavnom u privremena naselja koja se nalaze blizu toksičnog otpada rudnika olova Trepča, što je dovelo do niza zdravstvenih problema kod Roma koji tu žive, naročito među decom, ukazuje "Obzerver". Prema navodima lista, 700 Roma i dalje živi u ovim visoko rizičnim uslovima, a deca rođena tu imaju urođena oštećenja mozga.\nŠto je najgore, nastavlja "Obzerver”,"sva naselja na kontaminiranoj lokaciji postavile su UN u saradnji s lokalnim kosovskim vlastima i one snose odgovornost za te ljude.\n23.06.2009., 00:30 #6\nEto i njih uskoro na Cukarickoj padini...Kao sto su ovi iz Bujanovca dosli kod ispod Gazele..\n23.06.2009., 00:31 #7\ngde iskopase 200000\n23.06.2009., 00:33 #8\nKo zna koliko ih se sad mora zvati Albancima..\n23.06.2009., 01:20 #9\nA koliko živih se razbežalo, i kuda, od onih 180.000!?


Sberbank najbolja banka za poslovne transakcije u Centralnoj i Istočnoj Evropi – Bankar.rs\nHome/BANKE/Sberbank najbolja banka za poslovne transakcije u Centralnoj i Istočnoj Evropi\nSberbank je pobednik globalnog finansijskog takmičenja pod nazivom “Transaction Banking Awards” za 2019. godinu. Organizator takmičenja, britanski magazin “The Banker”, drugi put za redom odao je priznanje Sberbank kao najboljoj banci za obavljanje poslovnih transakcija u Srednjoj i Istočnoj Evropi.\nUčesnici su ove godine predstavili tri inovacije u pogledu svojih proizvoda, procedura i usluga. Sberbank se fokusirala na unapređenje usluga platnog prometa, uvođenje jedinstvene mrežne usluge, te mobilne aplikacije za Cash-in-Transit uslugu, kao i digitalne korporativne kartice sa integrisanom telemedicinskom uslugom.\n“Glavni zahtevi koje klijenti stavljaju pred banku su kvalitet i brzina sprovođenja transakcija. Jedan od naših ključnih ciljeva jeste skratiti vreme, koje klijenti provode u komunikaciji sa bankom, što im ostavlja više vremena da se posvete svom poslovanju. Sve usluge koje smo predstavili u 2019. godini omogućuju klijentima da sa bankom rešavaju sve svoje poslove online, štedeći svoje vreme. Sberbank klijenti su ove godine dobili pristup uslugama kao što su izmene pravne dokumentacije online, elektronski gotovinski čekovi (E-Cheque), mrežna usluga pod nazivom cash-in-transit, otvaranje računa online itd. Zahvaljujući ovim uslugama, poslovni se izazovi mogu rešiti u nekoliko klikova, bez potrebe pozivanja ili dolaska u banku”, izjavio je Sergej Popov, direktor Službe za poslovne transakcije Sberbanke.\nU organizaciji vodećeg međunarodnog finansijskog časopisa ovom se godišnjom nagradom pod nazivom „Transaction Banking Awards“ prepoznaju i nagrađuju najbolje svetske banke za poslovanje, a žiri čini niz stručnjaka iz ove industrije.\nVlada Srbije otkupila još 34,58 odsto akcija Komercijalne banke\nEr Srbija snizila cene karata za čak 35 destinacija


Porodični biznis: Četiri miliona KM za virtuelne poslove Dodikovih lobista - Direkt Portal\nPorodični biznis: Četiri miliona KM za virtuelne poslove Dodikovih lobista\n01.09.2018 16:04 igor dodik, milorad dodik, prointer 0\nBanjalučka IT firma „Prointer“ nije fokusirana samo na lobiranje pred američkom administracijom da predsjednik RS Milorad Dodik bude skinut sa crne liste. Lobiranje joj dobro ide i u institucijama RS u kojima je za samo osam mjeseci ove godine pobijedila na čak 27 tendera teških oko četiri miliona KM.\nIgor i Milorad Dodik\nTako je od početka prošle godine do danas „Prointer“, iza kojeg nezvanično stoji Dodikov sin Igor, održavanje računara i razvlačenje kablova po kancelarijama, naplatio nevjerovatnih 25 miliona KM javnog novca.\nNajbolji posao ove godine firma je, u konzorcijumu sa „Cetisom“ iz Celja, sklopila sa Agencijom za identifikacione dokumente, evidenciju i razmjenu podataka Bosne i Hercegovine (IDDEEA) vrijedan 1,2 miliona KM i to za izradu unutrašnjih i vanjskih stikera. Drugi po redu najbolji ugovor dodijelio joj je u dugove potonuli Fond zdravstvenog osiguranja RS, koji za održavanje, kako u Fondu kažu, najsavremenijeg poslovnog informacionog sistema daje čak 674.000 KM.\nDa su institucije zadovoljne uslugama „Prointera“ svjedoči i činjenica da su mu „Pošte Srpske“ dale pet poslova u vrijednosti 206.000 KM, a „Elektroprivreda RS“ dva posla teška 350.000 KM.\n„Elektrodistribuciji Pale“ ove godine se žurilo da poslove dodijeli poznatoj tender IT firmi pa je za nove računare i server dala 270.000 KM, dok „Elektroprenos BiH“ održavanje SAP sistema i računara plaća gotovo pola miliona KM.\nRedovan korisnik usluga je i Poreska uprava RS koja za internet, obnovu licenci i servis uređaja daje 105.000 KM, dok će „Putevi RS“ za „politiku informacione bezbjednosti“ i „testiranje stepena informacione bezbjednosti“ izdvojiti 117.000 KM. Jedna od interesantnijih pobjeda „Prointera“ je i ona martovska u Univerzitetskom kliničkom centru koji, iako pacijenti počesto nemaju lijekove i sterlnu gazu, softver za slaganje poslovne štampe plaća 54.000 KM.\nŽivot u objektu Vlade RS u Istočnom Sarajevu ne postoji, ali Služba za zajedničke poslove ima namjeru da u zgradi za političke duhove uradi „rekonfiguraciju lokalne mreže“. „Prointer“ ovaj posao naplaćuje 48.000 KM javnih para.\nIstovremeno, dva radara zafalila su Agenciji za bezbjednost saobraćaja RS i ugovor je, dakako, dodijeljen „Prointeru“. Sve košta 187.000 KM.\nGrađani RS ovoj firmi plaćaju i poslove u Fondu za penzijsko invalidsko osiguranje RS (62.000 KM), Zavodu za zapošljavanje RS (85.000 KM), Olimpijskom centru Jahorina (27.000 KM), Pravobranilaštvu RS (6.500 KM)...\nFinansijska slika – život od tendera\nFinansijska slika „Prointera“ u posljednje tri godine, koliko postoji, je više nego zanimljiva. Iako osnovana u aprilu 2015. godine, vrlo brzo je postala bliska ljudima koji određuju „poslovna pravila“ u RS. Nikada niko nije odgovorio na pitanja zašto je stručnija od ostalih IT firmi.\nTe prve 2015. godine prihodovala je oko 651.000 KM i ostvarila dobit od 133.000 KM, naredne godine prihod se vrtoglavo penje na 5,3 miliona KM, a dobit na više od pola miliona KM.\nProšla godina, odnosno pobjeda na više od 60 tendera vrijednih 21,2 miliona KM, „Prointeru“ je donijela prihod od čak 17,5 miliona KM i dobit od 3,1 milion KM.\nLobiranje iz ljubavi\nLjubav vlasti i ove firme cvjeta, a da je veza čvrsta pokazuje i podatak da je kontakt osoba s američkim lobistima ispred SNSD-a direktor Bojan Vujić.\nAmerički magazin „Newsweek“, pozivajući se na dokumente Vlade SAD-a, objavio je, kako su naveli ovdašnji mediji, tekst u kome otrkriva da su Jason Osborne i Mike Rubino, nekadašnji saradnici bivšeg šefa kampanje Donalda Trumpa, angažirani kao lobisti za političku partiju u BiH, koja favorizuje separatizam i sarađuje s Rusijom.\nList navodi da Osborne i Rubino, bliski prijatelji i poslovni saradnici nekadašnjeg menadžera Trumpove kampanje Coreyja Lewandowskog, sada pomažu partiji Milorada Dodika. U tekstu se napominje da je Osborne za magazin "Mother Jones" rekao da je SNSD usmeno pristao da plati 10.000 dolara mjesečno lobističkoj firmi „Twin Rocks Global“ koju su on i Rubino osnovali prošlog mjeseca.\nOsborne je potvrdio da je pomogao uspostavljanju sastanaka za premijerku RS Željku Cvijanović tokom posjete Vašingtonu u julu.


Uoči gostovanja na Grbavici ostali su bez trenera – Prva.ba\nNa sjednici UO FK Krupa, koja je održana jutros u prostorijama kluba, dogovoren je sporazumni raskid saradnje sa šefom stručnog štaba seniorske ekipe Zoranom Marićem.\n“Fudbalski klub Krupa zahvaljuje gospodinu Mariću na dosadašnjoj saradnji i ostvarenim rezultatima”, saopšteno je iz FK Krupa.\nMarić je preuzeo tim u ljeto 2019. godine u teškim trenucima nakon ispadanja iz Premijer lige BiH, te je za godinu dana rada uspio vratiti klub u elitni rang osvajanjem Prve lige RS.\nDo imenovanja novog šefa stručnog štaba ekipu će predvoditi pomoćni trener Nenad Studen sa svojim asistentima.\nPoznato ko štiti monstruma koji je brutalno pretukao mladića u Novom Sadu!?


Nacionalna služba za zapošljavanje - Najnovije - Potpisan Sporazum o tehničkoj podršci Opštini Zvezdara \nRealizacija lokalnih akcionih planova u Beogradu\nPotpisan Sporazum o tehničkoj podršci Opštini Zvezdara\nBeograd | Događaj, datum objave: 5. јул 2019.\nPredsednik Gradske opštine Zvezdara Miloš Ignjatović i direktor beogradske filijale NSZ Dobrosav Marić potpisali su Sporazum o tehničkoj podršci NSZ u sprovođenju Programa javnih radova koje će Zvezdara realizovati u ovoj godini iz sopstvenih sredstava.\nPrema rečima predsednika Ignjatovića, ovo je treća godina da Opština Zvezdara pomaže nezaposlenim sugrađanima u pronalaženju posla.\n„Cilj nam je da pomognemo osetljivim kategorijama stanovništva, onima koji teško pronalaze posao, kako bi na taj način dali doprinos smanjenju nezaposlenosti na našoj opštini“, rekao je Ignjatović i istakao da je Zvezdara jedna od vodećih gradskih opština po izdvajanju sredstava namenjenih za pomoć u zapošljavanju.\nZa realizaciju lokalnog akcionog plana zapošljavanja u ovoj godini, Opština Zvezdara je opredelila više od 4 miliona dinara. Pored javnih radova za 20 nezaposlenih, opština će organizovati i Sajam zapošljavanja, Sajam obrazovanja i profesionalne orjentacije, kao i tematske tribine i okrugle stolove u cilju promocije zapošljavanja teže zapošljivih kategorija stanovništva.\nDirektor beogradske Filijale NSZ Dobrosav Marić je naglasio da Filijala, pored finansijske podrške lokalnim samoupravama, ove godine po prvi put pruža svojim partnerima i samo tehničku podršku u sprovođenju lokalnih planova zapošljavanja. Kako je rekao, radi se o podršci Zvezdri u realizaciji javnih radova, za šta je opština opredelila 3 miliona dinara, kao i o podršci Opštini Mladenovac, takođe u organizaciji istog programa, vrednog 1,65 miliona, na kojem će biti angažovano 11 nezaposlenih.\n„Filijala Beograd je u ovoj godini sporazume potpisala i sa Opštinom Lazarevac, sa kojom će partnerski uložiti 1,8 miliona dinara u Program samozapošljavanja. Sa Opštinom Mladenovac ulažemo ukupno 1,2 miliona dinara u Programe javnih radova, Obuke na zahtev poslodavca i Program sticanja praktičnih znanja. Sa Opštinom Vračar smo izdvojili takođe 1,8 miliona za subvencije poslodavcima koji zapošljavaju lica iz kategorije teže zapošljivih na novootvorenim radnim mestima, dok smo sa Sekretarijatom za privredu Grada Beograda obezbedili nešto više od 27 miliona dinara za samozapošljavanje, novozapošljavanje i stručnu praksu“, naveo je Marić.\nOn je istakao da je u ovoj godini Filijala Beograd NSZ, kroz realizaciju aktivnih mera zapošljavanja, pomogla otvaranje 372 nove preduzetničke radnje, zapošljavanje 205 lica na novootvorenim radnim mestima i radno angažovanje čak 146 osoba sa invaliditetom kroz program javnih radova.\nNezaposlenost 7,7 odsto – dokaz da se Beograd uspešno razvija datum objave: 14. новембар 2019. Stopa nezaposlenosti u Beogradu je 7,7 odsto, što je oko 66.800 lica, a to je najbolji pokazatelj da se srpska prestonica uspešno razvija. U 2016. godini bilo je oko 104.000 nezaposlenih ili 13,6 odsto, a ta stopa je 2012. godine iznosila 25 procenata, izjavio je zamenik gradonačelnika Beograda Goran Vesić, prilikom posete Filijali za grad Beograd Nacionalne službe za zapošljavanje.\nObuka za tržište rada za osobe sa invaliditetom datum objave: 13. новембар 2019. U Kikindi je u okviru Zaštitne radionice „Lira“ d.o.o. započeta realizacija teorijsko-praktične nastave za 6 sugrađana, osoba sa invaliditetom, koji će nakon završetka obuke steći sertifikat za pakovanje tekstilnih proizvoda. Obuka se izvodi sa ukupnim fondom od 90 časova.\nObuka za gerontodomaćice datum objave: 13. новембар 2019. Loznička filijala Nacionalne službe za zapošljavanje, u saradnji sa Domom zdravlja „Dr Milenko Marin“ Loznica, organizuje obuku za gerontodomaćice. Zainteresovanih kandidata je bilo mnogo, ali ove godine obuku koja traje 28 dana i 20 dana radne prakse pohađa 10 polaznica.


„Korona“ sluša muziku i upozorava prolaznike: Zanimljiva ideja bolivijske policije /video/ - Sputnjik Srbija\n11:08 13 Avgust 2020\n11:24 31.03.2020 (osveženo 11:58 31.03.2020) Preuzmite kraći link\nNa kadrovima snimljenim u ponedeljak mogu se videti dva policajca odevena u specijalnim odelima koji uz muziku šetaju ulicama bolivijske prestonice i upozoravaju građane na važnost poštovanja higijenskih i socijalnih mera distanciranja usmerenih na sprečavanje širenja virusa KOVID-19.\n„Živeći u ovoj vanrednoj situaciji, a s obzirom na potrebu očuvanja zdravlja na nacionalnom nivou, shvatili smo da je zgodno napraviti lutke koje bi omogućile informisanje građana“, rekao je pukovnik policije Valter Miranda.\nPolicajci odeveni u kostime virusa korona patroliraju ulicama i napominju prolaznicima kako je bolje da ostanu kod svojih kuća u vreme pandemije.\nkoronavirus, Bolivija, Policija\n„Posejdon“ na oku ruskog lovca /video/\nRuski lovac Su-27 je presreo juče dva američka izviđačka aviona iznad Crnog mora, saopštio je Nacionalni centar za upravljanje odbranom Rusije.\nUznemirujući video: Pobedio u oktagonu iščašivši protivniku lakat\nPredsednik Ultimejt fajt šampionata (Ultimate Fighting Championship) Dejna Vajt predvideo je svetlu budućnost Dastinu Stolcfusu pošto je pobedio Džoa Pajfera u seriji borbi „izazivači“. Njegov trijumf međutim bilo je mučno gledati pošto je protivniku iščašio lakat.


ŠAMAC: Podsticaji za razvoj polјoprivrede i sela - Glas Regije\nŠAMAC: Podsticaji za razvoj polјoprivrede i sela\nOpština Šamac je ove godine budžetom planirala 110.000 KM podsticajnih sredstava za razvoj polјoprivrede i sela, a od 2017. drži kontinuitet u redovnom odobravanju i isplati podsticaja za te namjene, rekao je načelnik opštinskog Odjelјenja za privredu i inspekcijske poslove Predrag Nedić.\nOn je naveo da su u 2020. godini ti podsticaji iznosili 130.000 KM, a od 2017. do danas sredstva rezervisana za podsticaje uglavnom se kreću između 100.000 i 130.000 KM.\n„Uvijek pstoji rebalans budžeta gdje će, ako se ukaže potreba, sredstva biti povećana“, naglasio je Nedić.\nNedić je napomenuo da su u 2020. godini imali ukupno 348 zahtjeva polјoprivrednih domaćinstava, od kojih su 344 pozitivno riješena, odnosno imala su direktnu korist po jednoj ili više osnova.\nOn je naveo da se podsticaji, između ostalog, daju za proizvodnju duvana u listu, organizovanu proizvodnju povrća, voća i glјiva, kao i onu u plastenicima, uzgoj tovnih svinja i junadi, te priplodnih krmača i steonih junica.\n„Podsticaji se daju i za regres za troškove analiza vađenja krvi krava i bikova, uzgoj priplodnih ovaca, uzgoj pčela, nabavku opreme za plasteničku proizvodnju, sufinansiranje projekata u polјoprivredi putem polјoprivrednih udruženja, za unapređenje znanja i vještina u ruralnim područjima, a postoje i neke vanredne mjere pomoći“, naveo je Nedić.\nNedić je ukazao da se podsticaji isplaćuju po osnovu Pravilnika.\n„U prošloj godini smo po ovim osnovama odobrili isplatu 97.936,17 KM, od toga do sada isplatili 56.000 KM, a razliku neisplaćenih sredstava za proizvodnju duvana, pčelarima i za plastenike treba da islatimo u vrlo kratkom periodu“, rekao je Nedić.\nOn je naglasio da je cilј lokalne uprave održati kontinuitet i u ovoj godini.\n„Polјoprivreda je takva grana privrede koju treba podržavati, odnosno subvencionisati jer se većina stanovništva njome bavi, bilo da im je to osnovno ili dopunsko zanimanje“, rekao je Nedić i dodao da je prije nekoliko dana isplaćen dio podsticaja u vrijednosti 15.000 KM za uzgoj priplodnih krmača i dio za nabavku opreme za plastenike.\nPrethodna U teslićkom vezu utkani tajne i bogatstvo jednog kraja\nSljedeća Lokalizuje se požar na deponiji otpada u Jelasu u Donjem Hasiću kod Šamca


Ne odlažite jesenju garderobu, dolazi natprosečno topla zima - Sputnjik Srbija\n19:25 18.10.2018 Preuzmite kraći link\nMeteorološki servis „Akuveder“ objavio je veliku sezonsku prognozu za Evropu za predstojeću zimu, prema kojoj se očekuje topla i sušna zima, osim na severu i istoku kontinenta, kome preti „zver sa istoka“.\nPrema prognozi ovog servisa, područje Balkana i jugoistočne Evrope očekuje natprosečno topla i natprosečno suva zima.\n„Jedini izuzetak biće Grčka, gde će se osetiti povremeni prodori hladnog vazduha i obilne kiše“, piše „Akuveder“.\nSever Evrope ove zime očekuju jake oluje s orkanskim vetrovima i obilnim kišama, navedeno je u prognozi, preneo je „Indeks“.\nU Ujedinjenom Kraljevstvu i delovima Skandinavije zbog oluja prete poplave i poremećaji u saobraćaju, a najugroženija područja su Kardif, Mančester, Belfast i Glazgov.\nFinska i Ukrajina bi zimu i te kako mogle da osete, a sve zbog sibirskog anticiklona koji bi mogao da donese sibirsku hladnoću.\nPodručje Nemačke i Francuske, ipak, očekuju obilne padavine, ali u obliku kiše. Rizik od jakih oluja biće najviši tokom decembra, dok se od januara do marta ipak očekuje mirnije i sušnije vreme.\nIstok Evrope, međutim, očekuje „zver sa istoka“, odnosno prodori ledenog vazduha koji će doneti natprosečno niske temperature.\nOd sledeće sedmice, Evropu će zahvatiti hladan vazduh sa Arktika koji će dovesti do promene vremena i nižih temperatura. Taj hladan talas počeće da se razvija sledećeg utorka, kada će iznad severoistočne Evrope oslabiti topli front.\nIstovremeno, iznad arktičkog kraja oformiće se hladan front koji će krenuti prema Skandinaviji, a potom će se razviti i ojačati i krenuti u smeru istočne Evrope, naveo je servis „Akuveder“.


Danci odvojili Kosmet od Srbije pred meč sa Crvenom zvezdom\nMarketinški sektor danskog Fudbalskog kluba Mitjiland je napravio gaf u najavi za duel Lige Evrope sa Crvenom zvezdom, odvojivši teritoriju Kosova i Metohije graničnom linijom i drugom bojom u odnosu na Srbiju.\nKviz koji je trebalo da bude zanimljiv, sa pitanjem iz kog je grada Crvena zvezda, nažalost se pretvorio u negativnu uvertiru za duel koji se igra u četvrtak.Na ilustraciji objavljenoj na zvaničnom Instagram nalogu danskog kluba teritorija Kosova i Metohije je odvojena od Srbije.„Olakšavajuća“ okolnost za Dance je činjenica da su za gradove Uroševac i Prizren koristili srpske nazive.Utakmica Zvezde i Mitjilanda zakazana je za četvrtak od 21.00.\n© AFP 2021 / HENNING BAGGERDetalj iz duela Zvezde i Mitjilanda\nKviz koji je trebalo da bude zanimljiv, sa pitanjem iz kog je grada Crvena zvezda, nažalost se pretvorio u negativnu uvertiru za duel koji se igra u četvrtak.\nNa ilustraciji objavljenoj na zvaničnom Instagram nalogu danskog kluba teritorija Kosova i Metohije je odvojena od Srbije.\n— VINT (@RAcpWv8SolCYMOx) November 3, 2021\n„Olakšavajuća“ okolnost za Dance je činjenica da su za gradove Uroševac i Prizren koristili srpske nazive.\nUtakmica Zvezde i Mitjilanda zakazana je za četvrtak od 21.00.


Vesti online / Vesti / Tema dana / Opasne igre velikih sila (3): Ujka Sem zauzeo ceo Balkan\nPošto je pobedila Nemačku u Drugom svetskom ratu 1945. godine i preuzela kontrolu na polovinom Evrope, Rusija je smatrala da je najzad postala vladajuća sila u evropskom dvorištu. Međutim, kako su SAD i Zapadna Evropa uspostavljali sve bolje odnose i postali sve jači, rasla je i ruska briga.\nNuklearni arsenal Sovjetskog Saveza, zarđali tenkovi, brodovi i ordenjem okićeni generali nisu mogli da sačuvaju rusku imperiju jer je komunistička Evropa posmatrala napredak i kvalitet života građana EU i odlučila da i ona želi isto.\nRusija je mogla da rešava probleme s udaljenom Amerikom na bilateralnoj osnovi, ali nije mogla da se pomiri s idejom o ujedinjenoj Evropi koja sankcioniše Gasprom na Krimu, ili jednoglasno podržava Britaniju u slučaju trovanja Sergeja i Julije Skripalj. Putin daje prednost bilateralnim odnosima s pojedinačnim državama u Evropi i nimalo mu se ne dopada ideja o 28 članica koje zajednički dogovaraju spoljnu i bezbednosnu politiku.\n1.Tutnji na ruskom frontu\n2.Rupe u odbrani Baltika\nZbog toga je Kremlj pomagao partijama koje su protiv EU, poput Nacionalnog fronta u Francuskoj, i pokušao da utiče na društvene mreže tokom kampanje za Bregzit.\nCepkanje Evrope na pojedinačne države kako bi jednu po jednu izlagao pritiscima, eliminisao ili ubeđivao prijateljskim energetskim sporazumima, a s ciljem da zameni multilaterilazam EU bilateralizmom, glavni je cilj ruske politike, piše britanski list.\nSledeće bojno polje biće Zapadni Balkan, gde, kako je EU saopštila, "posle gotovo 20 godina u čekaonici EU Albanija, Bosna i Hercegovina, Kosovo, Makedonija, Crna Gora i Srbija mogu da očekuju da će se pridružiti EU 2025. godine".\nPoslednje što Kremlj želi jesu nove evropske integracije i neprekidan lanac članica EU od Egejskog mora do Alpa. Već sada, piše "Indipendent", Kremlj koristi Srbiju kao oruđe tako što podržava srpske revanšiste koji odbijaju da se pomire s tim da Kosovo neće pristati na bivši status autonomne pokrajine pod srpskom upravom.\nRusija igra na kartu slovenstva i pravoslavlja u borbi protiv Kosova, u kojoj većinu čine muslimani. Ruska novinska kuća Sputnjik u Beogradu uživa veliki ugled, a ruski ministar odbrane Sergej Šojgu osnovao je centar za humanitarnu pomoć u Srbiji s uniformisanim osobljem koje neobično liči na vojsku. Srpski predsednik Aleksandar Vučić svako jutro pohađa nastavu ruskog jezika, a nedavno je brže-bolje otputovao u Moskvu na inauguraciju Vladimira Putina, piše "Indipendent".\nSUTRA - Opasne igre velikih sila (4): Gledanje preko nišana


I u Zrenjaninu obeležen Svetski dan dece obolele od raka -\nI u Zrenjaninu obeležen Svetski dan dece obolele od raka\n„Mnogo je važno da zagrliš snažno“.\nPovodom 15. februara, Svetskog dana dece obolele od raka, Nacionalno udruženje roditelja dece obolele od raka NURDOR i Gradska narodna biblioteka Zrenjanin, organizovali su humanitarni skup na platou ispred Gradske biblioteke, čime se Zrenjanin i ove godine pridružio svim većim gradovima u Srbiji.\nPod sloganom „Mnogo je važno da zagrliš snažno“, održan je prigodan program u prisustvu prijatelja, roditelja, volontera i javnih ličnosti, u kojem su učestvovala deca i mladi našeg grada, šaljući poruku podrške i ljubavi malim herojima i njihovim porodicama.\nU skladu sa ovogodišnjim sloganom „Mnogo je važno da zagrliš snažno“ Zrenjanici su zagrljeni tačno u 13 časova pustili dva balona u znak podrške onima koji su se izlečili, onima koji se leče od raka, ali i u znak sećanja na one koje je ta bitka odvela na neko lepše mesto.\n15.februara obeležava se Svetski dan dece obolele od raka, koji obeležava i Nacionalno udruženje roditelja dece obolele od raka. Ovo udruženje je godinama unazad uz pomoć prijatelja i donatora radilo na unapređenju pedijatrijske onkologije u Srbiji kroz ulaganja u opremanje hemato-onkoloških odeljenja.U protekloj godini, posebno kroz kampanju „Pruži korak“ u kojoj je učestvovalo preko 560. 000 ljudi i preko 60 donatora obezbeđeno je pola miliona evra za novu Roditeljsku kuću u Beogradu. Upravo će ka ovom cilju otići i donacije prikupljene na ovogodišnjim tradicionalnim skupovima u organizaciji NURDOR-a na trgovima, gradskim ulicama i šetalištima u preko 30 gradova u Srbiji, kao što su Niš, Novi Sad, Kragujevac, Čačak, Užice, Subotica, Priboj, Knjaževac, Smederevo i drugi.


Takmičenje u rešavanju algoritamskih zadataka osmišljeno je 2008. godine od strane Microsoft razvojnog centra Srbije sa idejom da privuče talentovane mlade programere iz regiona, popularizuje programiranje među mladima i promoviše timski rad. U međuvremenu takmičenje se razvilo u elitni internacionalni događaj, u kojem se do sada nadmetalo preko 2500 učesnika.\nI ove godine mladi programeri okušaće se u programerskim izazovima kroz dve kvalifikacione online runde, nakon kojih će najbolji timovi biti pozvani na finalno takmičenje u Beogradu. Prva runda počinje 1. aprila 2015, a svi zainteresovani mogu da se registruju na Bubble Cup sajtu. Takmičari će biti podeljeni u dve kategorije - jednu za studente i jednu za učenike srednjih škola, a finaliste očekuju vredne nagrade. Takođe, svi takmičari će nakon finala imati priliku da se tokom organizovane posete Microsoft razvojnom centru Srbija upoznaju sa projektima centra, i kroz druženje sa svojim starijim kolegama razmene dragocena iskustva.\nViše informacija o takmičenju Bubble Cup možete naći na www.bubblecup.org, kao i na sajtu Microsoft razvojnog centra Srbija.


Srbija - Smederevo: Ostavke predsednika i članova GO Narodne stranke - Vesti iz Kragujevca i Šumadije - Pressek.rs\nSmederevo: Ostavke predsednika i članova GO Narodne stranke\nSrbija Četvrtak, 6. avgust 2020.\nPredsednik Gradskog odbora Narodne stranke u Smederevu Nikola Beronja saopštio je danas da su on i većina članova tog odbora podneli ostavke na funkcije u Narodnoj stranci.\nU saopštenju se navodi da je stranka poslednjih meseci krenula putem „samostalnog profilisanja i soliranja”, sa kakvim pristupom smederevski GO nije saglasan te je rešio da Narodnu stranku napusti, „duboko verujući u nužnost ujedinjene opozicije”.\n- U Narodnu stranku smo ušli verujući da ulazimo u organizaciju koja će biti stožer okupljanja srpske opozicije. Verovali smo da ta organizacija ima kapacitet da se pozicionira kao vodeća snaga na političkoj sceni Srbije, da će biti nosioc udruživanja opozicije, piše u saopštenju.\nDodaju da su „verovali” će se Narodna stranka sa podjednakim fokusom baviti kako Beogradom, tako i unutrašnošću Srbije, da će biti zainteresovana za pitanja koja u Smederevu muče građane, „od zagađenja do nezaposlenosti”.\n- Bivšim kolegama želimo mnogo uspeha i sreće u daljem radu, uz nadu da ćemo svakako nastaviti zajedničku borbu protiv ovog nakaradnog režima, jer samo udruženi i ujedinjeni možemo pobediti, istaknuto je u saopštenju.\n# Politika # Smederevo\n· Četvrtak, 6. avgust 2020. Zapadnoj Evropi nedostaje više od 300.000 majstora\n· Četvrtak, 6. avgust 2020. Lažni radnici PIO fonda dolaze na vrata penzionera


NSinfo: EXIT ponovo nominovan za "Najbolji veliki evropski festival“\nEXIT ponovo nominovan za "Najbolji veliki evropski festival“\nEXIT i Sea Dance festivali ponovo nominovani za prestižne Evropske festivalske nagrade\nNakon ovogodišnjeg izuzetno uspešnog izdanja EXIT Avanture, i EXIT i Sea Dance festivali ponovo su nominovani za prestižne Evropske festivalske nagrade! Pobednik iz 2013, koji se u poslednje tri godine glasanja uvek nalazi među prva tri, EXIT festival je i osme uzastopne godine nominovan za „Najbolji veliki evropski festival“. I morsko poglavlje EXIT Avanture, Sea Dance festival, nominovan je po treći put uzastopno za „Najbolji festival do 40.000 posetilaca“. Glasanje za European Festival Awards počinje danas i trajaće do 31. oktobra, a svi koji glasaju automatski učestvuju u nagradnoj igri u kojoj mogu da osvoje VIP ulaznice za festivale koji osvoje ovogodišnje festivalske "Oskare"!\n... ap vojvodina, evropa, exit, festival, Novi Sad, petrovaradinska tvrđava, svet


Virus korona trajno će izmeniti naše navike kupovine - JuGmedia\nVirus korona trajno će izmeniti naše navike kupovine\nIlustracija : Vodič za kupovinu preko Interneta\nZbog mera za zaustavljanje širenja koronavirusa, stručnjaci prognoziraju rast postojećih platformi za e-trgovinu i pojavu novih lokalnih ponuđača. Zatvaranje državnih granica i mere zbog kojih ljudi moraju ostati kod kuće stvaraju potrebu preduzećima da se digitalizuju, fizičke prodavnice transformišu u online prodavnice i posle epidemije nastave s poslovanjem preko oba kanala, piše u saopštenju kompanije Bisnode.\n„Ljudi postupno prelaze s kupovine u fizičkim prodavnicama na kupovinu preko interneta i ova navika neće nestati kada se završi epidemija. To će veoma pozitivno uticati na celokupnu granu elektronske trgovine”, rekao je Žong Ženšan, potpredsednik za istraživanje novih tehnologija u DCI.\nSlično se dogodilo još za vreme krize koju je izazvao SARS 2002. i 2003. godine kada su Alibaba i JD.com zabeležili snažan razvoj.\nPritom, pred internet prodavnicama pojavljuju se novi izazovi: povećava se potražnja koja se održava u eksponentnom rastu broja porudžbina, a istovremeno preduzeća se suočavaju sa nedostatkom kadra što izaziva kašnjenja prilikom dostave proizvoda krajnjim kupcima. Pored toga, neke fabrike su zatvorene i nije poznato kada će početi da rade, a zbog zatvaranja granica pojavljuju se nesigurnosti povezane sa prekograničnim transportnim uslugama. Prilike se tako pojavljuju i u lokalnom okruženju, gde možete pronaći nove poslovne partnere, kadrove i proizvode koje možete uključiti u ponudu.\nSvet se bori s krizom i brojne oblasti ekonomskog života su pogođene. Suočavamo se sa zahtevnim i potpuno novim uslovima koje niko nije očekivao. Uloga kompanije Bisnode u ovim vanrednim uslovima jeste da ostane pravi partner i pomogne preduzećima u svakodnevnom poslovanju, praćenju novih i postojećih klijenata, prepoznavanju prevara i razumevanju i traženju potencijalnih kupaca. Vaš zadatak je da u situaciji potražite nove mogućnosti i da se pripremite za „svet posle epidemije”.\nTigar Tajers kreće sa punim kapacitetom proizvodnje 4. maja\nDok je spavao migranti mu se ušunjali i sakrili u kamion, traže mu da plati kaznu od 7.000 evra


PANČEVO: Širiti “vlasništvo“ nad projektima - Autonomija\nEvropa u Vojvodini 20. jun 2015.\nGrad Pančevo je od 2007. godine realizovao 14 projekata uz pomoć sredstava EU. Predsednik Skupštine Pančeva Filip Mitrović objasnio je da je u tom gradu još pre šest godina otvorena Kancelarija za upravljanje projektima, sa zadatkom da priprema projekte Grada, ali i da pomaže svim javnim preduzećima i ustanovama, koji žele da se finansiraju i uz pomoć projekata.\n– Tako da u tom smislu, Pančevo ima i tradiciju i iskustvo – rekao je Mitrović.\nMeđu projektima je i „Banat 22“, koji je realizovan u saradnji sa Rumunijom, sa ciljem razvoja industrije turizma u Banatu i zajedničke promocije najbolja 22 turistička proizvoda obe zemlje u ovoj regiji.\nPančevačka lokalna samouprava je uz pomoć EU izradila i studiju izvodljivosti Regionalnog sistema upravljanja čvrstim otpadom i unapredila kvantitet i kvalitet urbanih zelenih površina. Takođe, definisan je i ekološki status reke Tamiš, što će definisati buduće odluke u kontekstu korišćenja resursa i okoline.\nSa partnerima iz opština Novi Kneževac i Kanjiža izrađeno je i šest studija izvodljivosti, kako bi se poboljšali kapaciteti turizma, a jedan od najprepoznatljivijih projekata te opštine bio je uništavanje ambrozije.\nU sklopu ovog projekta prvo je organizovana obuka mapiranja ambrozije u organizaciji Prirodno-matematičkog fakulteta Univerziteta u Novom Sadu. Obuku je prošlo 14 učesnika iz JKP „Higijena“ Pančevo, Poljočuvarske službe Pančeva, Gradske uprave i studenata Poljoprivrednog fakulteta Univerziteta u Beogradu. Oni su, po završetku obuke, na teritoriji grada Pančeva mapirali ambroziju na specifičnim tipovima lokaliteta i napravili naloge za 30 lokacija pod ambrozijom na teritoriji grada Pančeva, koja je nakon toga pokošena.\nStop ambroziji: Stariji Pančevci prepoznaju važnost ovakvih projekata\nUčesnici obuke su i pred profesorima Prirodno-matematičkog fakulteta pokazali spremnost da svake godine u odgovarajućoj vremenskoj sezoni vrše mapiranje i predloge za košenje ambrozije, nakon čega su u Maloj sali Gradske uprave Pančeva dobili sertifikate čime je i zvanično završen projekat stvaranja tima koji će u Pančevu locirati mesta gde se ambrozija nalazi, vršiti mapiranje i davati naloge za njeno košenje.\nČelnik pančevačke Skupštine Filip Mitrović objasnio je da Pančevo spada u grupu lokalnih samouprava koje su imale i imaju kapacitet da privuku sredstva iz EU.\nJoš jedan od 14 projekata, realizovanih zahvaljujući sredstvima EU, bilo je i povezivanje merne stanice Starčevo na internet, čime je povećana transparentnost i tačnost u informisanju građana o prisustvu polutanata u vazduhu. Pančevačka lokalna samouprava je realizovala i projekat unapređenja GIS sistema, čime je obezbeđena šira dostupnost prostornih podataka.\nU projektu „Rock-n-River – Kreiranje prijateljske atmosfere za mlade duž obale reke Tamiš“ partneri su bili grad Pančevo i rumunska opština Karansebeš. Cilj projekta bio je sticanje znanja i razmena iskustava mladih u Pančevu i Karansebešu, uz zajedničke aktivnosti u oblasti kulture, sporta i rekreacije.\nU sklopu projekta organizovane su tribine, muzički koncerti, izložbe. Takođe, projekat je omogućio izradu studije izvodljivosti Greenfield zone, namenjene izgradnji omladinskog centra na obali Tamiša u Karansebešu, kao i postavljanje stacionirane platforme, bine na vodi, na Keju u Pančevu.\nRock-n-River i bina na vodi: Mladi najviše vole projekte poput ovog\nZajedno sa Zrenjaninom, Pančevo je realizovalo i projekat upravljanja imovinom. Nabavljen je najsavremeniji softver kao instrument u upravljanju imovinom u koji je uneto preko šest hiljada jedinica imovine.\nTadašnji gradonačelnik Pančeva Pavle Radanov istakao je po završetku ovog projekta da je to važan korak i prvi uslov da se dovedu investicije u Pančevo i da se građanima omogući zapošljavanje u realnom sektoru.\n– Želim da se zahvalim Delegaciji EU u Srbiji, kao i poreskim obveznicima, građanima Evropske unije iz čijeg budžeta su izdvojena sredstva za finansiranje ovog programa. Ovaj projekat nam omogućava da evidentiramo imovinu, ubacimo podatke u jedinstvenu bazu koja će nam biti uvek dostupna sa objedinjenim informacijama na jednom mestu, a zatim u daljim koracima i da upravljamo imovinom, pre svega u smislu stvaranja uslova i zaokruživanja celokupnog procesa za privlačenje investicija i otvaranja poslovnih zona za nova radna mesta – istakao je Radanov.\nU Pančevu je, sredstvima EU, izgrađeno i ostrvo za održivi saobraćaj, koje se sastoji od fotonaponskih panela i fotonaponskog uređaja za napajanje, povezanog na bateriju i namenjenog za punjenje automobila i bicikala. U okviru projekta o kulturnim politikama dat je doprinos kulturnoj i socijalnoj koheziji prekograničnog područja između Rumunije i Srbije.\nU Gradskoj upravi Pančeva su, kao posebne uspešne projekte, izdvojili one koji su bili usmereni ka održivom razvoju Potamišja, jer su angažovali veliki broj korisnika iz privatnog, javnog i civilnog sektora i podigli svest o značaju zaštite vodnog resursa. Prema njihovim rečima, neki od projekata nisu imali dovoljnu finansijsku apsorpciju, prvenstveno zbog nedovoljnih kapaciteta partnera da povuku sredstva opredeljena ugovorima, iako su sve predviđene aktivnosti sprovedene.\nNa pitanje o problemima, koji su uočeni u realizaciji projekata, u pančevačkoj lokalnoj samoupravi su objasnili da su to nedovoljna finansijska sredstva za predfinansiranje, nedovoljna podrška pri sprovođenju javnih nabavki po PRAG procedurama, nemogućnost zadržavanja edukovanih ljudi u lokalnoj samoupravi, jer oni nalaze bolje plaćene poslove, dok lokalne samouprave nisu u mogućnosti da im obezbede posao zbog zabrane zapošljavanja.\n– Lokalni izbori uvek nose rizik od nedostatka razumevanja i podrške donosilaca odluka. Ukoliko su motivisani, uglavnom imaju fund-oriented pristup, a ne need-oriented pristup – dodali su u Gradskoj upravi.\nIpak, prema njihovim rečima, kontinuirane edukacije delimično pomeraju pristup u pravom smeru. – S obzirom da su visoka očekivanja od zaposlenih na pripremi i implementaciji EU projekata, potrebno je obezbediti transparentnu motivaciju angažovanima. Potrebno je takođe da se donosioci odluka više angažuju na obezbeđivanju održivosti projekata, kako bi sve službe osećale vlasništvo nad projektima, a ne samo organizacione jedinice ili timovi koji se bave implementacijom – objasnili su nadležni za projekte u Pančevu.\nSprovođenje po Zakonu o javnim nabavkama, dodali su, usporava implementaciju i donosi rizik od odlaganja aktivnosti zbog trajanja procedura javne nabavke, ponavljanja procedura, primene komplikovanijih procedura zbog zbrajanja svih nabavki na nivou lokalne samouprave i tako dalje. – Zato bi bilo uputno izdvojiti javne nabavke koje se realizuju po EU projektima od ostalih javnih nabavki – ocenili su oni.\nPo njihovom mišljenju, potrebno je i da državne institucije, kao što su Kancelarija za evropske integracije, Ministarstvo finansija, Državni revizor, budu u koordinaciji.\nNacionalni mediji nezainteresovani\nSvaki projekat ima plan promocije i poštuje pravila vidljivosti, a do termina na medijima nacionalnih frekvencija je teško doći. – Lokalni i regionalni mediji rado sarađuju i obezbeđuju vidljivost projekata – naveli su u pančevačkoj Gradskoj upravi.\nKako su rekli, potrebno je obezbediti što šire „vlasništvo“ nad projektima, obezbediti naknade svim zaposlenima koji nisu oslobođeni drugih poslova za vreme implementacije projekata, ozbiljnije bavljenje održivošću projekata i mogućnost zapošljavanja mladih obrazovanih kadrova, koji prihvataju koncept celoživotnog učenja.\nRazličiti prioriteti donatora i samouprava\nIpak, prema rečima predsednika Skupštine Pančeva Filipa Mitrovića problem se najčešće javlja u različitim očekivanjima donatora i lokalne samouprave.\n– Nama sredstva trebaju za infrastrukturno ili komunalno sređivanje ili opremanje, a donatori akcenat stavljaju na finansiranje aktivnosti, tako da postoji razmimoilaženje između onoga što je prioritet gradova i opština i ono što donatori ističu u prvi plan – objasnio je Mitrović.\nNa pitanje da li političke promene mogu uticati na rad službenika, koji su zaduženi za projekte, predsednik pančevačke Skupštine je objasnio i da je za rad na takvim mestima neophodno iskustvo, te da predispozicija za zapošljavanje ne može biti ništa drugo.\nPrekogranični projekat „Banat 22“, realizovan u saradnji sa Rumunijom, imao je za cilj razvoj industrije turizma u Banatu i zajedničku promociju najbolja 22 turistička proizvoda\nNa pitanje o projektu „Skupština za sve“, koja se realizuje uz pomoć Saveta Evrope, Mitrović je objasnio da je reč o mikroprojektu, koji za cilj ima približavanje prava ljudima koji su pripadnici nacionalnih zajednica.\n– Projektom će se omogućiti da prevedemo pojedine odluke,delove gradskog portala na jezike koji se govore u pojedinim mesnim zajednicama, kao što su mađarski, bugarski, rumunski i slovački, kao i da deo portala Grada prevedemo na te jezike. Takođe, biće izrađeni vodiči za ostvarivanje prava na njihovim jezicima, kako bi se prava na papirima primenjivala i u praksi – dodao je on.\nGrađani Pančeva, sa kojima smo razgovarali, upoznati su delimično sa projektima koje je grad realizovao uz pomoć sredstava EU. Mlađi Pančevci su nabrajali događaje na obali Tamiša, dok su stariji istakli uništavanje ambrozije. Ipak, ima i onih koji su „načuli“ nešto i o tome da će gradska Skupština uskoro „biti prevedena“ i na druge jezike.\nEvropa u Vojvodini 03. jul 2015\nEvropa u Vojvodini 02. jul 2015


Noćna mora svakog roditelja: Ovo su jasni znaci da vam je dete razmaženo\nA. J. 8. maja 2020. 18:46\nNijedan roditelj ne želi da prizna da je razmazio svoje dete, ali ukoliko često primetite da ono ne prihvata reč ne, burno reaguje na zabrane ili se baca po podu i negoduje plačem, znajte da nešto nije kako treba.\nStručnjaci su izdvojili nekoliko znakova uz pomoć jasno kojih možete prepoznati da li je vaše dete razmaženo.\n1. Ne podnosi reč „ne“\nIako malo ljudi voli da čuje reč „ne“, ako vaše dete jednostavno ne podnosi da mu se protivureči, to je siguran znak da je razmaženo.\n„Najbolja mera za utvrđivanje da li je dete razmaženo ili ne je koliko dobro se nose s uskraćivanjem pristupa nečemu što žele“, kaže terapeutkinja Džesika Lajhtrvajz, izvršna direktorka programa Hope Education Services.\nMeđutim, Lajhtrvajz kaže da će se, ako nastavite da radite na tome, stvari možda promeniti.\n„Tolerisati reč ‘ne’ je poput stvaranja mišića“, objašnjava ona i dodaje: „Što je češće deca čuju, to je bolje prihvataju.“\nDok većina dece zna da pokaže svoje poštovanje čak i kad im se ne neki poklon ne dopadne, „razmažena deca imaju tendenciju da budu ljuta ili uopšte ne reaguju“, kaže licencirana bračna i porodična terapeutkinja Nikol Arct koja radi u savetodavnom odboru za Family Enthusiast.\n3. Odbija da sledi pravila\n4. Odbija da učestvuje u obavljanju kućnih poslovima\n„Roditelji bi decu trebalo da nauče da obavljaju korisne zadatke“, kaže terapeutkinja, koja napominje da postoje i kućani poslovi primereni za decu različitog uzrasta.\n„Na primer, zahtevanje od petogodišnjaka da pospremi igračke je odgovorno roditeljstvo“, istaknla je.\n5. Ne zna da kaže „hvala“\nPodučavanje ljubaznosti je zahtevan proces. Ukoliko primetite da vaše dete ne izražava zahvalnost ni kad se to od njega zatraži, to je dobar pokazatelj da je razmaženo.\n6. Nikada ništa ne želi da deli\nDeljenje može biti teško u bilo kom uzrastu ali ono je nužno. Međutim, ako je dečja nespremnost za deljenje dosledno ponašanje, to je verovatno zbog roditeljske popustljivosti.\n„Iako je normalno da deca u određenom uzrastu budu egocentrična i imaju poteškoća u deljenju stvari koje su im vrlo važne, vaše dete bi trebalo da bude sposobno da pokazuje velikodušnost“, kaže terapeutkinja Virdžinija Vilijamson.\nAko vaše dete ne pokazuje empatiju prema drugima, bilo da odbija da napravi čestitku za člana porodice koji je u bolnici ili se ponaša kao da ono što se događa u svetu ne utiče na njih, to bi trebalo da bude razlog za zabrinutost.\n„Deca bilo kog razvojnog uzrasta mogu da pokazuju male gestove empatije“, kaže Vilijamson.


Počelo postavljanje novogodišnje rasvjete u Budvi – Portal Budva\nPočelo postavljanje novogodišnje…\nPočelo postavljanje novogodišnje rasvjete u Budvi\nfoto: fos, ilustracija\nMetropola turizma će ove godine, ako se epidemiološka situacija značajno ne popravi, ostati bez Novogodišnjeg dočeka na platou ispred Starog grada, ali će već decembra mjeseca grad biti ukrašen i u prazničnom ambijentu.\nNa teritoriji budvanske opštine ima preko 6.000 sijalica javne rasvjete o kojima računa vodi Radna jedinica Rasvjeta, Komunalnog preduzeća. Prema riječima rukovodioca ove radne jedinice Borisa Matijevića, većih kvarova i problema na održavanju nema, a ove godine donijeta je odluka da se ne kupuju novi elementi za novogodišnje ukrašavanje grada.\n„Postojeći elementi se servisiraju, njihovo postavljanje počeće 25. novembra, a čitava teritorija opštine biće u novogodišnjem svijetlu od 15. decembra. Imali smo praznu Budvu tokom turističke sezone, ali će naši sugrađani i posjetioci iz drugih gradova Crne Gore, ponovo moći da se fotografišu na najatraktivnijim lokacijama tokom decembra i januara mjeseca“, zaključio je Matijević.


Guverner: Ukrajinske snage dobile naređenje da se povuku iz Severodonjecka - Svet - Dnevni list Danas\nPočetna » Svet » Guverner: Ukrajinske snage dobile naređenje da se povuku iz Severodonjecka\nBeta - AFPdanas 08:52\nUkrajinske snage dobile su naređenje da se povuku iz Severodonjecka na istoku zemlje gde se vode žestoke borbe sa ruskom vojsokm, saopštio je danas regionalni guverner.\n„Ukrajinske oružane snage će morati da se povuku iz Severodonjecka. Dobile su takvo naređenje“, rekao je preko telegrama Sergij Gajdaj, guverner Luganska, regiona u kojem je i taj strateški važan grad.\nSeverodonjeck, na istoku Ukrajine, više nedelja je poprište oružanih sukoba ukrajinske vojske i ruskih snaga i njihovih saveznika, proruskih separatista.\n„Nema više nikakvog smisla ostati na položajima koji su mesecima konstantno granatirani“, dodao je Gajdaj.\nUkrajinske snage borile su se sa Rusima od kuće do kuće pre nego što su se sklonile u hemijsku fabriku na obodu grada, u njenim podzemnim prolazima.\nGajdaj je rekao da je „sva osnovna infrastruktura uništena, da je 90 odsto grada oštećeno i da 80 odsto zgrada mora da se sruši“.\nPoslednjih dana ruske snage ostvarile su napredak oko Severodonjecka i susednog grada Lisičanska, preko reke Severski Donjec, u nastojanju da opkole ukrajinske snage.\nOsvajanje Severodonjecka je važna faza u ruskom planu da zauzme industrijski basen Donbas, koji je delimično bio pod kontrolom proruskih separatista od 2014. godine.\nGajdaj je rekao da je grad Mikolajvka, 25 kilometara jugozapadno od Lisičanska „izgubljen“ i da je u rukama ruske vojske.\nOn je rekao i da „okupatori“ pokušavaju da osvoje Hirske, malo susedno mesto koje je imalo 10.000 stanovnika pre rata.\nGajdaj je još naveo da je most na putu koji vodi do Lisičanska teško oštećen u ruskom vazdušnom udaru i postao je neupotrebljiv za kamione, prenosi agencija AP.\nRusko ministarstvo odbrane saopštilo je danas da su četiri ukrajinska bataljona i jedinica, za koju je navelo da je čine „strani plaćenici“, ukupno 2.000 vojnika, „potpuno blokirani“ blizu mesta Hirske i Zolote, južno od Lisičanska.\nRuska vojska kontroliše oko 95 odsto provincije Lugansk i oko polovine susedne provincije Donjeck, dve oblasti koje čine Donbas, navodi AP.\npovlačenjesnageSukob Ukrajine i RusijeSeverodonjeck


Prva plutajuća vjetroelektrana proizvodi struju – The PRESTIGE\nPrva plutajuća vetroelektrana, u blizini obale Škotske, počela je sa radom\nVetrofarma Hajvind, snage 30MW, kojim upravlja norveška naftna grupa Statoil u partnerstvu sa kompanijom Masdar za obnovljivu energiju iz Abu Dabija, nalazi se na 25 kilometara od obale Aberdinšajra.\nOna će snabdijevati električnom energijom oko 20.000 domaćinstava.\nIzvršna potredsjednica Statoilove kompanije Nju Enerdži Solušens, Ajrin Rumelhof, navela je u saopštenju da će Hajvind “otvoriti put novim mogućnostima na globalnom tržištu za plutajuće priobalne vetroelektrane”.\nMohamed Al Ramahi, izvršni direktor Masdara, smatra da “Hajvind Škotska pokazuje da tehnologija plutajućih elektrana na vjetar može biti komercijalno održiva gdje god su morske dubine prevelike za konvencionalne fiksne vetroelektrane na moru”.\nNi Aberdinšajr nije zaobišlo javno protivljenje projektima izgradnje vetroparkova u blizini obale, budući da je i američki predsjednik Donald Tramp u sudskoj parnici bezuspješno pokušavao da “isposluje” da britanski sudovi blokiraju izgradnju turbina koje su vidljive sa njegovog terena za golf.\nŠkotska premijerka Nikola Sterdžon izjavila je da će Hajvind pomoći Škotskoj da ispuni svoje “ambiciozne ciljeve u oblasti klimatskih promjena”.\nPrema njenim riječima, vjetropark sa projektovanim akumulatorom za skladištenje struje, “postavlja nas na prvo mesto u ovoj globalnoj trci i pozicionira Škotsku kao svjetski centar u oblasti energetskih inovacija”.


Banjalučka policija je izuzela audio snimak poziva Službi hitne pomoći koji je uputio banjalučki odbornik Ivan Begić, nezvanično saznaje ATV. Policiju je zainteresovao Begićev poziv od 29. juna, kada je prijetio dispečeru Hitne pomoći, jer nije na vrijeme poslao sanitetsko vozilu licu kojem je bila potrebna pomoć. Kako nezvanično saznajemo, snimak poziva je na vještačenju, koje će utvrditi da li je bilo elemenata krivičnog djela. Sve to je izazvalo ogorčenje kod radnika, koji su od gradonačelnika i odbornika tražili da ih ne koriste za svoja politička prepucavanja.\nNada Banjac, načelnik službe Hitne medicinske pomoći, za ATV kaže da u normalnim uslovima, ta služba može da ostvari oko 25 intervencija na terenu tokom dana. Međutim, oni primaju i po stotinu poziva dnevno, sa čitavog područja grada, što stvara dodatni pritisak na sve zaposlene. Dispečeri imaju jasan protokol koji treba da poštuju prilikom svakog poziva.\n"To su tehničari koji su radili u struci najmanje 20-25 godina, niko tu nije ni mlad da ne zna procijeniti hitno stanje, znači ljudi koji su radili decenijama. Nalog za dispečera zvanični, taj dispečer mora da poštuje. Dakle kada je poziv prema 124 i javi se medicinski tehničar, on treba da pita ova pitanja, on brzo prođe kroz to, za par sekundi, ali onaj drugi treba da mu odgovara", kaže Nada Banjac, načelnik službe Hitne medicinske pomoći.\nRazumljivo je da se ljudi ponekad uspaniče, prepadnu, pa zovu neopravdano, ali i za to su imali razumijevanje, kažu u Hitnoj pomoći. Zato je važno da se prilikom poziva dispečeru daju što preciznije informacije. Ako dospečer kaže da stanje nije prihvatljivo za izlazak mobilne ekipe, to nije bahatost, nego procjena na osnovu tih informacija. Da bi se pomoglo najugroženijima, postoje stanja koja imaju prioritet.\n"Stanja bez svijesti, nagli bol u grudima, komatozna stanja, insuficijencije u smislu neuroloških oboljenja, moždanog udara, masivna krvarenja, ranjavanja, saobraćajne nezgode, to je nešto što mi moramo da uradimo i za šta moramo da imamo tu ekipu", dodaje Banjčeva.\nNapadi i kritike građana proširile su se i na društvene mreže, a tome doprinose i napadi upravo ljuudi koji bi trebalo da građanima pruže primjer, kažu ljekari. Zbog stresa i napada sa kojima se radnici hitne pomoći svakodnevno suočavaju, mnogi su i dali otkaz, ili otišli da rade u inostranstvo. Sve to stvara dodatni pritisak na zdravstveni sistem, naročito na primarnu zdravstvenu zaštitu.


Crna Gora domaćin EASA foruma | Agencija za civilno vazduhoplovstvo\nSubmitted by rsucur on Wed, 09/11/2019 - 09:21\nCrna Gora domaćin EASA foruma: Povjerenje u vazduhoplovstvo i održivost ključna pitanja\nTo što se Forum prvi put održava u jednoj zemlji na Zapadnom Balkanu, dokaz je važnosti i značaja koji EASA posvećuje ovom regionu, saopštio je na otvaranju Foruma izvršni direktor EASA Patrick Ky /Patrik Ki/. „Nalazimo se na raskršću, jer se trenutno dešava mnogo promjena u vazduhoplovstu. Nedavne nesreće sa vazduhoplovom Boing 737 uticale su na povjerenje javnosti u vazduhoplovstvo. Naša je dužnost da održimo to povjerenje i to je posao za sve nas. Drugo važno pitanje kojim se bavimo je održivost i zaštita životne sredine. U Evropi čak postoje kampanje koje osuđuju letenje avionom, zbog negativnog uticaja na životnu sredinu“, naveo je Ki. Za sva ova pitanja, kako je dodao, veliki značaj imaće međunarodna i regionalna saradnja svih vazduhoplovnih subjekata.\nNa otvaranju Foruma, učesnike je pozdravio i ministar održivog razvoja i turizma Pavle Radulović, koji se osvrnuo na značaj razvoja vazdušnog saobraćaja u kontekstu naše zemlje kao turističke destinacije. „Znamo da je saobraćaj važna karika u razvoju punih turističkih potencijala, a posebno važan nam je vazdušni saobraćaj, kao najbrže rastući vid transporta. Pri tom, ne mislim samo na avio dostupnost i otvorenost, već takođe i na sigurnost i bezbjednost vazdušnog saobraćaja u Crnoj Gori. Upravo u toj sferi veliku ulogu ima naš domaćin, Agencija za civilno vazduhoplovstvo, čijim naporima danas imamo respektabilnu vazduhoplovnu vlast“, rekao je Radulović.


Ekonomski fakultet Subotica, Doktorske - PhD, Master, Subotica | NajStudent.com\nAgrarna ekonomija i agrobiznis\tEvropska ekonomija i biznis\tFinansije, bankarstvo i osiguranje\tKvantitativna ekonomija\tMarketing\tMenadžment\tPoslovni informacioni sistemi\tRačunovodstvo i revizija\tTrgovina\tDoktorske - PhD\nEkonomija\tMenadžment i biznis\tPoslovna informatika\tNaslovna\nEkonomski fakultet Subotica, Subotica\tSegedinski put 9-11\t,\nSubotica\tPrikaži telefone\n+381 24 628 000; +381 24 628 080\tKontaktirajte ovu ustanovu\tPosetite sajt\nhttp://www.ef.uns.ac.rs\tO Fakultetu\nEkonomski fakultet Subotica, akreditovana visokoškolska institucija u sastavu Univerziteta u Novom Sadu, 2010. godine je obeležio 50 godina postojanja. Tokom ovog perioda Fakultet je na jedinstven i prepoznatljiv način uticao na kvalitet života u regionu dajući doprinos na polju obrazovanja ekonomista, menadžera i poslovnih informatičara. Njegovo strateško opredeljenje je da podjednako razvija obrazovnu, naučno-istraživačku i ekspertsko-konsultantsku delatnost. Nastavni proces se već više od 30 godina uspešno realizuje na dve lokacije, u sedištu Fakulteta u Subotici, i na Odeljenju Fakulteta u Novom Sadu.\nDiplomske akademske (master) studijeMaster studije organizovane su na devet programa:\nKonkurs za upis studenata na doktorske studije u školskoj 2012/2013. godini\nStudijski program Menadžment i biznis\nPlan realizacije nastave sa obaveznom literaturom za akademsku 2010/2011. godinu - Studijski program Ekonomija\nPlan realizacije nastave sa obaveznom literaturom za akademsku 2010/2011. godinu - Studijski program Menadžment i biznis\nPlan realizacije nastave sa obaveznom literaturom za akademsku 2010/2011. godinu - Studijski program Poslovna informatika\nIndividualni plan rada studenta


Guvernerka Narodne banke Jorgovanka Tabaković, ambasador Kine u Srbiji Li Mančang, predstavnici Poštanske štedionice i UnionPay sistema prisustvovali su prvoj transakciji tog međunarodnog kartičarskog sistema u mreži Banke Poštanska štedionica.\nSvojim UnionPay platnim karticama Kinezi u Srbiji od sada mogu da podižu novac na bankomatima Poštanske štedionice. Uskoro će moći da ih koriste i u prodavnicama i na postpej terminalima, najavljuje guvernerka.\n"Razlog zbog kog smo se odlučili na saradnju sa kineskim nacionalnnim kartičnim sistemom je to što se strategija rasta i širenje UnionPay-a u svetu zasniva na partnerskim odnosima. Ova kartična mreža ne raste na račun drugih, već tako što pomaže drugima da rastu ustupajući svojim partnerima globalnu prihvatnu mrežu i najsavremeniju tehnologiju", rekla je guvernerka Narodne banke Srbije Jorgovanka Tabaković, prenosi RTS.\nOvih dana se očekuje preciziranje i zaključivanje ugovora između China UnionPay sistema i Narodne banke Srbije, kao operatora nacionalne kartične šeme Dina kard o prihvatanju UnionPay na POS terminalima i prodajnim mestima i zajedničke Dina kartice i njeno korišćenje u inostranstvu, kao i tehnologije UnionPay u Dina kard sistemu, rekla je Tabaković.\nOna je pozdravila činjenicu da je Poštanska štedionica kao najveća državna banka prepoznala značaj korišćenja UnionPay sistema na svojim POS terminalima, čime se Srbija uvrstila na listu od 160 država u kojima je omogućeno plaćanje tim karticama.\nTabaković je dodala da je odobreno oko 6,5 milijardi kartica u okviru UnionPay kartičarskog sistema, što je polovina svih platnih kartica u svetu.Inače, UnionPay sistem se koristi u 168 zemalja i na 2,57 miliona bankomata u svetu.\n"Telenor" uvodi mCash - podizanje keša na bankomatu, bez kartice\nLažnim karticama ojadili 1.400 bankomata


FOHS ove godine revijalnog karaktera\nNaslovnica Sjeverni Sandžak Novi Pazar FOHS ove godine revijalnog karaktera\nNovi Pazar – Festival omladinskih horova Srbije koji se ove godine po 36-ti put organizuje u Novom Pazaru, okupiće tri hora iz Srbije, kao i dječiji hor “Iznad duge” koji djeluje u okviru novopazarskog Kulturnog centra.\nMenađer za manifestacije kulture ovog centra Elma Šabanović rekla je da će festival ove godine biti revijalnog karaktera.\n“Organizacioni odbor ovog festivala će se truditi da ubuduće ubaci i sadržaj koji će privući i mlađu populaciju, a sljedeće godine ova manifestacija će biti pravi kulturni događaj za sve goste u tom periodu”, kaže Šabanovićeva.\nOna ističe da će se našoj publici ove godine pored dječijeg hora “Iznad duge”, predstaviti i ženski horovi iz Kule, Gornjeg Milanovca i Leskovca.\nPortparol Kulturnog centra Fatima Durović istakla je da su u okviru ove tradicionalne manifestacije do sada učestvovali horovi iz 35 gradova Srbije, i da je kroz naš grad tokom ovih horskih svečanosti prošlo oko 15.000 izvođača.\nOna je dodala da u organizaciju ovog festivala više neće biti uključen Savez amatera Srbije već samo Kulturni centar.\nPokrovitelji ove manifestacije su Ministarstvo kulture i grad Novi Pazar. Festival omladinskih horova Srbije održaće se u nedelju 25.septembra u koncertnoj dvorani Kulturnog centra a ulaz će biti besplatan.


08.08.2020. 16:08 > 19:33\nPreuzimanje, koje je emitovano uživo na lokalnoj TV, desilo se jer je pažnja policije u tom trenutku bila usmerena na nasilne demonstracije protiv vladajuće elite nekoliko stotina metara dalje.\nVeliki protesti u Bejrutu nekoliko dana nakon razarajuće eksplozije\nPrethodno je policija ispalila suzavac i gumene metke na demonstrante koji su pokušali da se probiju kroz ogradu da bi stigli do zgrade parlamenta u Bejrutu tokom protesta zbog vladine reakcije na razornu eksploziju u gradu ove nedelje.\nKako prenosi "Gardijan", u prestonici Libana odjekuju eksplozije, a bezbednosne snage ispaljuju i pravu municiju u vazduh kako bi rasterali okupljene.\nRaegujući na nasilne proteste, premijer Hasan Dijab najavio je da će predložiti održavanje prevremenih izbora u toj zemlji. Dijab je u televizijskom obraćanju pozvao sve političke stranke da ostave neslaganja po strani i rade zajedno.\nDodao je da je spreman da ostane na funkciji u naredna dva meseca, kako bi dao vremena političarima da primene strukturne reforme.\nOko 7.000 ljudi okupilo se na Trgu mučenika u centru grada, od kojih su neki bacali kamenje, nezadovoljni odgovorom Vlade na eksploziju u kojoj je potpuno uništena luka i veći deo grada, a poginulo je 158 osoba, penosi Rojters.\nDemonstranti su nosili makete gubilišta sa vešalima i omčom, a na jednom transprentu je pisalo "Povucite se ili visite".\nGrađani su postavili vešala na istom mestu gde je pre više od 100 godina tadašnje vladajuće Osmansko Carstvo obesilo nekoliko ljudi zbog pobune protiv Istanbula. Kip na Trgu mučenika podignut je u spomen tih pogubljenja, piše CNN.\nNa snimcima koji su se pojavili na društvenim mrežama vidi se kako neki demonstranti stavljaju na vešala likove od kartona koji prikazuju predsednika Libana, premijera i druge članove vlade.\nVlada je obećala da će odgovorni za eksploziju biti izvedeni pred sud.\nMeštani, koji raščišćavaju ruševine kuća, žale se na korumpiranu vladu koja ih je još jednom izneverila.\nTo je dovelo do protesta širom zemlje protiv vlade nakon ublažavanja mera u borbi protiv korona virusa, pozivajući na primenu Rezolucije 1559 Saveta bezbednosti UN koja poziva na razoružanje Hezbolaha i jačanje libanske vlade kako bi nametnula svoju vlast na celoj teritoriji.\nAgencije UN upozorile su na moguću humanitarnu krizu u Libanu nakon snažne eksplozije u Bejrutu. Liban je i pre eksplozije bio pod velikim ekonomskim pritiskom.\nSvetski program hrane saopštio je da je zbog oštećenja u luci u Bejrutu prekinuta isporuka i dopremanje hrane što je dovelo do porasta cena.\nSvetska zdravstvena organizacija (SZO) saopštila je da je zdravstveni sistem Libana ozbiljno narušen i da su tri bolnice potpuno isključene iz sistema.\nU međuvremenu, predsednik Libana Mišel Aun odbacio je pozive da se organizuje međunarodna istraga eksplozije, ističući da će lokalne vlasti istražiti da li je reč o "spoljnom uplitanju", odnosno da je eventualno podmetnuta bomba, prenosi Bi-Bi-Si.\nVođa Hezbolaha Hasan Mazralah odbacio je optužbe da je ova militantna organizacija skladištila oružje ili municiju u luci u Bejrutu.\nVlada je saopštila da je eksplozija nastala kao rezultat detonacije 2.750 tona amonijum nitrata koji je bio nepropisno uskladišten u luci šest godina.\nOdluka da se tako jak eksplozivni materijal drži u magacinima u luci nedaleko od centra grada naišao je na nevericu i bes među Libancima, koji već dugo vremena optužuju političku elitu za korupciju, nemar i loše rukovođenje.\nPrije eksplozije 75 odsto Libanaca je bilo na listi za dobijanje pomoći, 33 odsto izgubilo je posao, a jedan milion je živio ispod linije siromaštva.\nSZO isporučila je opremu i lekove Libanu i zatražila 15 miliona dolara kako bi pokrila hitne potrebe i osigurala kontinuitet u odgovoru na pandemiju kovida-19.\nU Libanu je u međuvremenu povećan broj slučaja infekcije virusom korona, ali je 17 kontejnera maski, rukavica i zaštitnih odela potpuno uništeno.\nBONUS VIDEO Snimak razorenog Bejruta snimljen dronom


NIS: Nema ograničenja prilikom kupovine goriva - Radio Kosovska Mitrovica\nNIS: Nema ograničenja prilikom kupovine goriva\n4. March 2022, 09:13\nSnabdevenost lanca benzinskih stanica kompanije NIS je redovna i ne postoje ograničenja kada je reč o kupovini goriva, saopštila je Naftna industrija Srbije, nakon što su se na društvenim mrežama pojavile informacije o navodno ograničenim količinama prilikom kupovine naftnih derivata.\nNaftna industrija Srbije saopštila je da je snabdevenost lanca benzinskih stanica redovna i da Rafinerija nafte Pančevo radi u normalnom režimu rada i na tržište isporučuje sve neophodne naftne derivate bez ikakvog zastoja.\nPodsećaju da je u Rafineriji nafte Pančevo u 2021. godini ostvaren rekordan obim prerade sirove nafte i poluproizvoda od 3,9 miliona tona i da je NIS spreman da odgovori na potrebe tržišta.\n“I u narednom periodu fokus NIS-a biće na redovnim isporukama svih vrsta goriva i na stabilnosti tržišta u Republici Srbiji”, poručuju iz kompanije.\nDa podetimo, Vlada Srbije je sinoć, povodom informacija koje kruže društvenim mrežama, saopštila da Srbija apsolutno nema nikakvog problema sa snabdevanjem naftnim derivatima.\n“Svega ima u dovoljnjim količinama, tako da neko namerno širi paniku, saopštila je Vlada Srbije”, naveli su u Vladi.


Vilijam Montgomeri: Evropa mora da predloži podelu Kosova\nod Admin taj Pon 15 Jun 2009 - 23:52\nInsistiranje na tome da BiH i Kosovo postanu multietnička društva pokazalo se kao nemoguća misija. Puni resursi međunarodne zajednice, i finansijski i personalni, primenjuju se više od 15 godina u Bosni i više od 10 godina na Kosovu, a nismo se približili ispunjenju tog cilja. Ogroman broj izbeglica se nije vratio, interakcija između etničkih grupa je mala, obe zajednice su disfunkcionalne i zato stvaraju nestabilnost ne samo unutar svojih granica, već i u regionu. Zato je podela KiM i referendum za nezavisnost Republike Srpske rešenje – kaže u razgovoru Vilijam Montgomeri, bivši ambasador SAD u Srbiji.\nBiće izuzetno teško ubediti administraciju SAD da pristupi ovom rešenju. Ljudi u administraciji koji su lično upleteni u ovaj region, poput Ričarda Holbruka, potpredsednika Džozefa Bajdena i zamenika državnog sekretara Džejmsa Stajnberga, biće žestoki protivnici te ideje. Mislim da će inicijativa za razmišljanje o alternativama za pitanje Kosova morati da dođe iz Evropske unije.\nStanje u BiH je oduvek bilo komplikovano, pre svega zbog načina na koji su etničke grupe pomešane. Bilo je teško osmisliti bilo kakvu preciznu podelu, već je sam rat napravio podele po principu migracija tih etničkih grupa. Mislim da bi pronalaženje načina na koji bi svaka od tri etničke grupe imala pravo da ne prihvati priključenje centralizovanoj državi bilo jedina baza za trajno rešenje.\nNiko se ne usuđuje da progovori\nVaš autorski članak u vezi sa podelom Kosova i referendumom\nu Republici Srpskoj naišao je na veoma oštre reakcije?\n– Međunarodna zajednica je neuspešna u primeni svoje politike koja je, uzgred, već više od decenije na automatskom pilotu, a veoma uspešna u snažnom obeshrabrivanju bilo kakvog skretanja od te politike. Niko se ne usuđuje da progovori. Mislio sam da je došlo vreme da se to promeni, ali, kao što sam i pretpostavljao, reakcije na moj predlog su bile snažne, gorke i lične. Ipak, surova realnost pokazuje da dok god nema nasilja na KiM i u BiH, međunarodna zajednica nije preterano zabrinuta za kvalitet života u ovom zajednicama. Obe mogu biti zemlje druge klase, koje su sve dalje od evropskih integracija, to njih jednostavno neće zanimati.


SAD optužio Rusiju i Assada za više od 100 zračnih napada u Idlibu (VIDEO) | TRT Bosanski\nStalna ambasadorica Sjedinjenih Američkih Država (SAD) u Ujedinjenim nacijama (UN) Nikki Haley izjavila je da su Rusija i režim sirijskog predsjednika Bashara al-Assada izveli više od 100 zračnih napada u Idlibu.\nVijeće sigurnosti Ujedinjenih nacija zasjedalo je na zahtjev Rusije, a glavna teme sjednice bila je situacija u sirijskom Idlibu i trilateralni samit koji je nedavno u Teheranu okupio lidere Turske, Rusije i Irana.\nO rezultatima nedavnog samita u Teheranu, na kojem su se sastali turski predsjednik Recep Tayyip Erdogan, ruski predsjednik Vladimir Putin i predsjednik Irana Hassan Rouhani, Vijeće sigurnosti jučer je informirao ruski ambasador Vassily Nebenzia.\nDodao je da u Idlibu djeluju desetine hiljada terorista Al Nusre i ISIS-a.\nTagovi: rusija , zračni napadi , optužba , SAD , Nikki Haley


Kako navodi BBC, pozivajuæi se na izveštaje sa terena, sukobi izmeðu Haftarovih i provladnih snaga vode se u tri predraða na jugu Tripolija, gde je sedište meðunarodno priznate vlade.\nMeðunarodno nepriznata Libijska nacionalna armija (LNA) saopštila je da je preuzela kontrolu nad aerodromom u predgraðu prestonice Tripolija.\nAhmed Mismari, portparol snaga lojalnih lideru meðunarodno nepriznate administracije Kalife Haftara, rekao je i da su pripadnici LNA preuzeli kontroilu nad dva grada u blizini Tripolija - Tarhuanom i Azizijom, prenosi Rojters.\nMismari je naveo i da je pet pripadnika LNA poginulo u borbama sa snagama lojalnim premijeru Fajezu Seraju, koga priznaje meðunarodna zajednica.\nKako je javio AP, snage premijera Seraja juèe su saopštile da su zarobile 100 vojnika lojalnih Haftaru i da planiraju da izvrše vazdušni udar na njegove položaje.\nHaftar je svoje snage doveo do Tripolija, koji kontoliše Predsednièki savet i vlada nacionalnog jedinstva na èelu sa premijerom Sajedom.\nGlavni aerodrom u Tripoliju nije u funkciji od 2014. godine kada je njegov veæi deo uništen u borbama. Meðunarodno priznata vlada u Tripoliju, formacije koje je podržavaju i Ujedinjene nacije za sada nisu komentarisali navodno zauzimanje aerodroma.\nDejstva Hifterovih snaga podstièu strahovanja od njihovog širokog obraèuna sa raznim formacijama. Takav sukob mogao bi da dovede do najveæeg talasa nasilja od 2011. godine, kada je svrgnut, a ubrzo i ubijen, dugogodišnji libijski lider Moamer Gadafi.\nU Libiji posle ubistva Gadafija vlada haos, a zemljom upravljaju dve vlade. Meðunarodno priznatu vladu u Tripoliju predvodi Fajez al Saradž, dok je Hifter na èelu druge, u Bengaziju.\nHifterovu vojsku èine oficiri i vojnici koji su napustili redovnu libijsku vojsku za vreme Gadafija.


UO OFK Bačke, nezadovoljan suđenjem u meču sa Radničkim, oglasio se žestokim saopštenjem: Fudbalski „zločin” neviđen u Srbiji… - SPORTSKI ŽURNAL\nUO OFK Bačke, nezadovoljan suđenjem u meču sa Radničkim, oglasio se žestokim saopštenjem: Fudbalski „zločin” neviđen u Srbiji…\nPredsednik OFK Bačke, Vladimir Mrđan, zakazao je za danas sednicu Upravnog odbora kluba.\nDešavanja pre početka, za vreme i posle meča sa Radničkim, kako stoji u sinoćnjem dopisu redakciji našeg lista, „naterala su prvog čoveka kluba Vladimira Mrđana da zakaže hitnu sednicu Upravnog odbora kluba na kojoj će da podnese ostavku na mestu predsednika.\nTim činom Mrđan želi da skrene pažnju na vrlo loš tretman koji Bačka ima kao debitant u Super ligi Srbije”.\nOFK Bačka oglasio se u nastavku dopisa saopštenjem koje prenosimo uz redakcijsku opremu teksta:\n– Mi kao klub, debitant u Super ligi, igramo pošteno na zelenom terenu gde nas ne zanimaju „igre ispod žita”, svaki bod osvojili smo pošteno, borbom i zalaganjem naših igrača, isto tako nećemo dozvoliti da naš klub upadne u šake „nečasnih radnji”, ljudi koji su u srpski fudbal došli preko noći i imaju za cilj da „vedre i oblače” i pritom nanose štetu klubovima koji nisu u tim vodama.\nOvaj fudbalski „zločin” od strane sudijske trojke nije odavno viđen na superligaškim terenima. Domaćinima nije bilo dozvoljeno da igraju, čak su oštećeni nekoliko puta tendecioznim i možemo slobodno reći „bezobraznim” odlukama glavnog sudije i njegovih pomoćnika. Predsednik OFK Bačke, Vladimir Mrđan i njegovi saradnici iz UO, pitaju da li su arbitri sudili po nečijem nalogu?!\nPita se predsednik Mrđan, a i ostali članovi uprave kluba da li će posle subotnje utakmice ova sudijska trojka imati podršku FSS-a i sudijske organizacije, koja se navodno bori za regularnost takmičenja.\nNikolić je internacionalni sudija, treba da deli pravdu na kadetskom kvalifikacionom turniru u NJukaslu, pa se pitamo ko je ovog čoveka uopšte poslao tamo?\nNisu Nikolić i njegova „ekipa” sudili za Radnički, već protiv fudbala i fudbalskih pravila. Da li je u Super ligi viđeno da igrači jedne ekipe nisu hteli da izađu na teren gotovo deset minuta na početku drugog poluvremena?! To su uradili igrači OFK Bačke, izritirani odlukama „sudijske trojke”! Igrači nisu hteli da izađu na teren drugo poluvreme, te su na nagovor predsednika Mrđana i ostalih članova uprave izašli na teren, pa je početak drugog poluvremena kasnio – naglašavaju iz Bačke Palanke.\nIz kanceralija superligaškog debitanta imaju još nekoliko pitanja:\n– Kako je moguće da je glavni sudija jurio igrače OFK Bačke po terenu i dodeljivao im javne opomene za navodne prigovore. Gle čuda, svi igrači kojima je ovaj sudija pokazao kartone imaju pretnju suspenzije, pa se svi u taboru OFK Bačke pitaju odakle je glavni arbitar na ovoj utakmici dobio informaciju da ovim našim igračima preti suspenzija.\nSve ovo bode oči imajući u vidi da OFK Bačka u naredna dva susreta igra prvo u Surdulici protiv Radnika a onda u Bačku Palanku dolazi Novi Pazar. Dakle, direktni konkurenti za opstanak u društvu najboljih. Jasno je da je Nikolić poslat sa namerom da spreči Bačku da napravi još jedan dobar rezultat, da je ostavi i „osakati” pred dva važna meča za naš klub.\nPoruka stoji na kraju saopštenja iz Bačke Palanke.\n– Predsednik kluba Vladimir Mrđan i ceo upravni odbor kluba, nadaju se da će ova sudijska trojka biti najoštrije kažnjena od strane sudijske komisije.\nq q l · 20 mart, 2017 09:58\nKepa · 20 mart, 2017 10:06\nBranko · 20 mart, 2017 10:27\nopet zamena te(r)za · 20 mart, 2017 13:18\nIzbori · 20 mart, 2017 13:40\nKum · 20 mart, 2017 13:43\nPirot-radnicki · 20 mart, 2017 13:45\nsumadinac · 20 mart, 2017 20:05\ndr · 20 mart, 2017 23:40


BEZ POPUŠTANJA MERA, ODLUČIO ŠTAB ZA VANREDNE SITUACIJE GRADA LESKOVCA - Televizija K-1\nBEZ POPUŠTANJA MERA, ODLUČIO ŠTAB ZA VANREDNE SITUACIJE GRADA LESKOVCA\nEpidemiološka situacija na teritoriji grada Leskovca uprkos poboljšanju i dalje je nepovoljna i ostaju na snazi sve do sada donete mere, ocenjeno je na današnjoj 47.sednici Štaba za vanredne situacije.\nNa današnjoj sednici Štaba za vanredne situacije bilo je reči o merama preduzetim povodom elementarne nepogode nastale usled obilnih padavine, poplave i bujičnih voda na teritoriji grada Leskovca, i konstatovano da ima sporadičnih slučajeva sa problemima sa snabdevanjem električnom energijom, kao i da se voda povukla i da je vodostaj redovan.\n„U ovom trenutku i dalje postoji problem sa snabdevanjem električnom energijom u Mesnoj zajednici Vučje, zaseok Zbežište gde je oštećena električna mreža. Sličan problem se javio i u planinskim mestima Novkov Rid i Crveni breg, ali su meštanima ovih mesta dostavljeni agregati uz pomoć kojih se delimično prevazilazi postojeći problem na čijem rešavanju se i dalje radi. Danas bi trebalo da se reši problem redovnog snabdevanja električnom energijom u Ravnom Delu. Takođe se početkom ove nedelje radilo na privremenom uređenju propusta na Šainovačkom i Rudarskom kanalu kod Velikog Trnjana, kao i čišćenju kanala u Gornjoj Jajini“, kazao je komandant Štaba za vanredne situacije i graodnačelnik Leskovca Goran Cvetanović.\nŠtab za vanredne situacije je usvojio Predlog Odluke o organizaciji i funkcionisanju civilne zaštite, kao i Predlog Odluke o određivanju subjekata od posebnog značaja za zaštitu i spasavanje na teritoriji grada Leskovca za 2021. godinu.\n← DARUJTE KNJIGE DECI U LESKOVAČKOJ BOLNICI\nNOVI BROJ SNS INFORMATORA PODELJEN GRAĐANIMA →\nUSKRŠNJA IZLOŽBA OKRUŽNE ORGANIZACIJE SLEPIH I SLABOVIDIH


Dodik u Garavicama | Info | Politika\nDodik: Mjesto stradanja pretvoreno u smetljište, napraviti monument kod Banjaluke 0 Podijeli Podijeli na facebook Podijeli na twitter Podijeli na viber Pošalji na mail\nSrpski član Predsjedništva BiH Milorad Dodik ukazao je da je mjesto stradanja 14.000 Srba u Garavicama kod Bihaća od komšija muslimana i Hrvata danas pretvoreno u smetljište i da će se založiti da se monument za stradanja srpskog naroda napravi na teritoriji Srpske.\nDodik je istakao da kamenje u Garavicama nije spomenik već sprdnja žrtvama, da su kamenje izmislili komunisti da bi pokazali da tu nije bilo ničega, a ne da je tu ubijeno 14.000 ljudi.\n"Ovo je strašno mjesto našeg stradanja, mjesto koje svjedoči o svim podjelama, potvrđuje da smo između sebe podigli velike ograde, da ovo mjesto nije stratiše nego smetljište jer neki aktuelni danas samo i žele da to bude", rekao je Dodik u govoru u Garavicama gdje je obilježeno 80 godina od srpskog stradanja od ustaške ruke.\nPrema njegovim riječima, pretvoriti ovo u smetljište mogu samo oni koji danas pravdaju ono što se nekad desilo.\nTo, kako je istakao, govori i o besmislu BiH, te podsjetio na izreku "što je veća ograda, bolje su komšije", te ukazao da će se zalagati za život jednih pored drugih.\n"Ovi ovdje su podigli ogradu prema nama u uslovima kada Potočari i druga stratišta gdje su stradali Bošnjaci tek u ovom ratu djeluje urbano i civilizovano, koji čuva policija Republike Srpske i onemogućava bilo kakvo skrnavljenje, u Srebeenici mi pokazujemo svoj obraz i treba tako da ostane", naglasio je Dodik.\nOn je naveo da je u Garavicama duplo veće stradanje, nego u Srebrenici prema njihovim brojevima koji nikada nisu potvrđeni, a na ovom mjestu gledaju žbunje, smetljište.\nGaravice koje na ovakav način tretiraju neka je na njihov obraz, naglasio je on i dodao da nema ni želje ni volje da ih moli ni za šta niti želi da prizove njihovu svijest jer oni to nemaju.\nDodik smatra da je pametnije da se razgovara o tome da se na prostoru Banjaluke napravi monument za stradanje srpskog naroda od Paga, Jadovna, Garavica, Šušnjara koji izgledaju još jadnije nego ovo ovdje.\nOn je zamolio predsjednika Narodne skupštine Nedeljka Čubrilovića da na prostoru Republike Srpske izgrade monument koji će se zvati Garavice gdje će se moći dostojno okupljati, jer je smeće koje sada gledaju ispred sebe dodatno poniženje.\n"Založiću se da se ovome prida veći značaj i da to što prije bude stavljeno na dnevni red naših institucija", naglasio je Dodik.\nTo, dodao je, nije samo do onih koji neće da "nas vide tu u ovako sramotno malom broju", već je, kako je rekao, krivica i na živima koji nisu mogli da tu dođu jedan dan i samo da pomisle kako je tim ljudima bilo kada su ovdje ubijani od komšija muslimana i Hrvata, nikakvog fašističkog terora.\n"Kakav fašistički zločin, ovo je zločin komšija nad komšijama, imena su poznata. Neki su za vrijeme komunističke vlasti bili visoki funkcioneri", rekao je Dodik, a krivica je bila na Titu i komunističkom režimu.\nOn je naveo podatak da je Bihać 1941. godine imao 71 odsto Srba a danas 91-92 Srba, ali da ih ne bi bilo ni 20 da nije Srpske pravoslavne crkve, te naveo da je ovaj grad, iako lijepo izgrađen, sinonim za srpsko stradanje.\n"Ovo mora da postane kolektivno pamćenje, a ne sjećanje od dana do dana", istakao je Dodik i podsjetio na stravične zločine nad srpskim narodom u Drugom svjetskom ratu.\nDodik je naglasio da su današnji odnosi u BiH teški, da su sublimat svih problema same BiH, da velika masovna međunarodna operacija koja je trebalo da objedini narode nije uspjela pa pokušavaju sa lažnim visokim predstavnikom da još jednom pokušaju poravnati stvari u korist muslimana - Bošnjaka u BiH, a na štetu Srba i Hrvata.\nUkazao je i na odnose sarajvskih vlasti prema ovom prostoru kada je riječ o migrantima, naglasivši kako žele da se jedan broj njih naseli tu, pacifizira prostor u ime nekih velikih vrijednosti, panislamizma.\n"Nije ni ratnički ni bilo kakav zahtjev o mirnoj disoluciji u BiH gdje ćemo potvrditi da možemo da živimo jedni pored drugih", naglasio je Dodik.\nUkazao je da Republika Srpska mora da živi i da se zalaže za miran razlaz. "Da napravimo svoje države i živimo mirno kao komšija", dodao je Dodik i napomenuo da je garancija dodatnom miru na ovom prostoru da budemo zasebne države, ali je i ovom prilikom ponovio da nikoga ne mrzi već kao političar ukaze na činjenice srpskog stradanja.\nDodik je istakao da danas Srbija i Republika Srpska daju veliki značaj obilježavaju srpskog stradanja, zahvalio je i za svjedočenje jednog muslimana stravičnom događaju na koje nisu reagovale komunističke vlasti.\n"Nisu reagovale već su pravili neki centar stvaranje bosanskohercegovačke državnosti. Kakav je to centar u kojem pobijete 71 posto stanovništva", upitao je Dodik i ponovio kako se neće i ne može prihvatiti ni Sarajevo kao glavni grad jer je odatle istjerano 150.000 Srba, a poginulo 7.000 u logorima koje su organizovali muslimani.\nMilorad Dodik Bihać zločini


U paraćinskoj industrijskoj zoni novi investitori zainteresovani za ulaganja\nU industrijskoj zoni „Zmič“ u Paraćinu sredstvima Evropske Unije biće izgrađena još jedna saobraćajnica sa kompletnom infrastrukturom, a na sledeću sednicu skupštine Opštine idu rešenja o prodaji parcela za još tri investitora, najavio je prvi čovek Paraćina Saša Paunović.\nPrema njegovim rečima do sada je u paraćinskoj industrijskoj zoni 17 preduzeća kupilo parcele, a još jedan objekat od 1.200m2 dobio je građevinsku dozvolu.\n“ U industrijskoj zoni gradi se i jedanaesti proizvodni objekat. Još desetak preduzeća pribavlja dokumentaciju za izgradnju, a još dva kupca čekaju kraj parcelacije u manjem delu zone kako bi učestvovali u javnom pozivu za kupovinu zemljišta.\nProcedura ugovaranja izgradnje industrijskog parka, najvećeg objekta na ovom prostoru takođe je u toku“, istakao je Paunović.\nPrema njegivim rečima u sve ovo nije uračunata izgradnja industrijskog parka koja sledi.\n“ Industrijska zona opravdala je sva očekivanja već sada, a tek sledi preparcelacija još jednog velikog bloka zemljišta“, najavio je Paunović.\nProcenjena vrednost industrijskog parka je oko 2 miliona evra.


Početkom marta samit EU – Turska - Direktno.ba\nHome » Početkom marta samit EU – Turska\nPočetkom marta samit EU – Turska\nPredstavnici Evropske unije i Turske sastat će se u ponedjeljak, 7. marta, u Briselu na vanrednom samitu posvećenom migrantskoj krizi, saopćio je jedan evropski izvor. Ovaj samit će imati formu “radnog ručka”.\nPredsjednik Evropskog vijeća Donald Tusk je prošle sedmice najavio vanredni sastanak s Turskom početkom marta, ne precizirajući dan, nakon što je ponovio važnost zajedničke akcije s Ankarom za suzbijanje najteže migrantske krize u istoriji EU.\n“Mi smo se složili o činjenici da naš akcioni plan s Turskom ostaje prioritet i mi moramo učiniti sve da uspije”, rekao je Tusk nakon radne večere o pitanjima izbjeglica na posljednjem evropskom samitu, u četvrtak u Briselu.\nU oktobru, EU i Turska su potpisale akcioni plan za borbu protiv krijumčara i upravljanja izbjeglicama na turskom tlu, da bi se zaustavio protok u pravcu Grčke u zamjenu za program od tri milijarde eura i redinamizaciju procesa za pristup Evropskoj uniji. Međutim, pritisak na Tursku ne slabi, dok se lideri 28 zemalja brinu dok vide kako hiljade migranata prelaze svaki dan Egejsko more, više od 100.000 od početka godine.\nTurski premijer Ahmet Davutoglu se očekivao prošlog četvrtka u Briselu, ali je otkazao putovanje nakon napada u Ankari, navela je agencija AFP.


Bombardovanje Jugoslavije recept za Siriju? | Trebinje Live\nVojni savetnici predsjednika SAD razmatraju opciju za napad na Siriju po uzoru na NATO bombardovanje SRJ iz 1999. kako bi zaobišli UN, piše “Njujork tajms”.\nKako navodi list, američki predsjednik Barak Obama i dalje odmjerava kako da reaguje povodom navodnih napada hemijskim oružjem u Siriji, dok njegovi saradnici istražuju da li bi "Operacija Plemeniti nakovanj", završna faza rata na Kosovu i Metohiji, mogla da posluži kao presedan za akciju u Siriji.\nIako iz SAD još nisu stigle toliko jasne prijetnje kao iz Evrope, Obama je u srijedu nagovjestio da bi moglo da dođe do pokušaja da se zaobiđu tijela Ujedinjenih nacija.\nIako se on slaže da je neophodno da eksperti UN ustanove da je bilo napada hemijskim oružjem, u Bijeloj kući se već razgovaralo o presedanima i Kosovu, piše "Njujork tajms". To bi moglo da bude uvod u vazdušni udar sličan onom koji je u Srbiji poznat pod netačnim nazivom "Milosrdni anđeo".\n"Kosovo je očigledan presedan za Obamu, jer su i u Siriji ubijani civili, a Rusija ima dugogodišnje veze sa režimom koji je optužen za zločine. Predsjednik Bil Klinton je 1999. godine iskoristio podršku NATO i tvrdnje da štiti nenaoružanu, ranjivu populaciju kako bi opravdao 78 dana bombardovanja SRJ", piše list.\nViši zvaničnik je za list potvrdio da je "kosovski presedan" tema na sastancima o Siriji, ali je istakao i da se razmatra da li bi udar iz vazduha imao neželjene posledice, kao što su destabilizacija Libana ili odliv većeg broja izbjeglica u Jordan, Tursku i Egipat.\n"Prejako bi bilo reći da radimo na legalnom okviru za akciju, s obzirom na to da predsjednik nije donio odluku. Ipak, Kosovo je, naravno, presedan za nešto što je jako slično", rekao je neimenovani zvaničnik.\n"Ako predsjednik želi da stvori legalni okvir za djelovanje, postoje mnogi načini da se to učini van konteksta UN", smatra bivši Obamin savetnik za Bliski istok Denis B. Ros.\nZa razliku od, ipak i dalje opreznog Obame, šef britanske diplomatije Vilijem Hejg je rekao da Britanija vjeruje da je napad izvršen i da iza njega stoji Asadov režim, Francuska je već zaprijetila upotrbeom sile, dok je stav Rusije da je u pitanju najvjerovatnije montiran događaj.\n"Njujork tajms" ističe i da su oštre izjave evropskih zvaničnika nešto što "podsjeća na situaciju o Kosovu".\nNeimenovani zvaničnik je rekao da je brod Mahan trebalo da se vrati u bazu u Norfolku, u saveznoj državi Virdžiniji, ali da je zapovjednik Šeste flote odlučio da ga zadrži u regionu, javio je Rojters.


O nama — GLOBAL-TEH\nFirma Global Teh d.o.o. osnovana je 2012. godine u Gornjem Milanovcu, Republika Srbija . Tendecija stalnog razvoja i napretka u domenu tehnike,osposobljenosti kadrova i opreme glavna je zadržana svo vreme postojanja. Osnovna deletnost kompanije od osnivanja je bila mašinska obrada metala .\nDanas Global Teh se bavi mašinskom obradom metalnih delova namenjenih za specifične industriske aplikacije. Global Teh svoje poslovne planove usmerava na internacionalno tržište i gradi partnerske odnose kako sa domaćim tako i sa inostranim kompanijama.\nKontinuirani napredak ostvaren je zahvaljujući savremenom načinu rada i organizaciji posla, primeni iskustava, znanja i stručnom kadru koji reaguje brzo, efikasno i kvalitetno.\nNaša vizija je da budemo prepoznatljivi i cenjeni kao lider u oblasti mašinske obrade metala na CNC mašinama u regionu.\n• Klijentima želimo da pružimo najsavremenija rešenja koja će im olakšati postizanje sopstvenog uspeha,\n• U odnosima sa partnerima želimo da opravdamo i unapredimo partnerske statuse stvarajući dodatnu vrednost za obe strane,\n• Zaposlenima želimo da pružimo mogućnost usavršavanja na ličnom i profesionalnom nivou. Cilj nam je biti prvi izbor klijentima zbog znanja, kvaliteta i pouzdanosti.\nOsnovno opredeljenje rukovodstva preduzeća je održivo dugoročno poslovanje zasnovano na razvoju, prodaji, proizvodnji mašinskih elemenata i delova dobijenih obradom metala rezanjem.\nPoslovanje ostvarujemo u uslovima koji osiguravaju pružanje kvalitetnih proizvoda i usluga uz zaštitu zdravlja i bezbednost na radu zaposlenih, zaštitu životne sredine, osiguranje bezbednosti informacija i društveno odgovorno poslovanje.\nAfirmisanje liderstva kao jednog od principa rukovođenja.\nZadovoljenje korisnika naših proizvoda i usluga, njihovih potreba i očekivanja, uz poštovanje zakonskih i drugih zahteva posebno vezanih za zaštitu životne sredine, zaštitu zdravlja i bezbednosti na radu i bezbednost informacija.\nKontinualno poboljšanje efektivnosti i efikasnosti procesa realizacije proizvodnje i pružanja usluga, uz stalno unapređenje organizacionih, tehnoloških, tehničkih, infrastrukturalnih i ostalih uslova.\nPrepoznavanje rizika po poslovanje firme i sprovođenje proaktivnih akcija za smanjenje njihovog uticaja na firmu, a naročito po pitanju tajnosti, integriteta, dostupnosti i neporecivosti informacija.\nIdentifikacija i korišćenje prilika za poboljšanje sistema.\nIdentifikovanje, istraživanje i otklanjanje nastalih neusaglašenosti i preduzimanje mogućih uzroka neusaglašenosti sprovođenjem planiranih i kontrolisanih promena.\nUnapređenje organizacije rada u cilju racionalnog korišćenja resursa.\nOčuvanje i pospešivanje ugleda organizacije, kroz jačanje njegove tržišne pozicije.\nPosvećenost prevenciji rizika i unapređenju zaštite zdravlja i bezbednosti na radu, uz praćenje i analizu postignutih učinaka.\nPosvećenost zaštiti životne sredine, uz održivi razvoj, smanjenje zagađenja i optimalno korišćenje prirodnih resursa.\nGornji Milanovac, 25. 07. 2020. godine\nMašinski park se sastoji od strugova, obradnih centara poznatih brendova HWACHEON, AGMA, FANUC, OKAMOTO, MAHO


Traži se načelnik imovinskih poslova | VAmedia - info portal\n24/09/2015 24/09/2015 Нема коментара на Traži se načelnik imovinskih poslova\nGrad Valjevo raspisao je konkurs za prijem načelnika odeljenja za imovinske poslove na odredjeno vreme do povratka starog sa bolovanja. Valjevo u poslednje četiri godine nema načelnika budžeta, a za ovo mesto kako Vamedia saznaje nema ni zainteresovanih.\nBojana Timotić aktuelna načelnica odeljenja za imovinske poslove već duže od godinu dana nalazi se na bolovanju te je stoga doneta odluka da grad raspiše konkurs za prijem na odredjeno radno vreme, tačnije do njenog povratka jedne osobe koja bi obavljala date poslove. Ovaj oglas koji je u javnosti uneo ponegde i zabunu objavljen je na sajtu NSZ u delu Poslovi. ;Mnogi od onih koji su pročitali ili zapazili oglas nisu razumeli o kakvom se mestu načelnika radi jer oglas raspisuje Gradska uprava za društvene delatnosti, finansijske, imovinske i inspekcijeske poslove Grada Valjeva pa se namah pronela vest da je načelnica ove uprave Jelica Stojanović bez radnog mesta. Podsećanja radi Stojanovićeva je na ovo radno mesto izabrana sa mandatom od pet godina.\nZašto je Grad godinu dana čekao da raspiše ovaj konkurs u kome se preciziraju uslovi koje kandidat mora da ispuni i zašto tek posle godinu dana donosi odluku o konkursu koji je jasno na odredjeno radno vreme , još uvek je nepoznato. Ako ada imamo situaciju neophodnosti postojanja ovakvog odgovornog lica šta se dešavalo u proteklih godinu dana i kako je to odeljenje zapravo funkcionisalo?\nOdeljenje za imovinske poslove je od važnosti za grad Valjevo jer bi trebalo da vodi računa o kako i sama reč kaže imovini Grada. Kako su poslednji dogadjaji vezani za imovinu pokazali da mi zapravo i ne znamo šta je gradsko u najvećoj meri jasno je da je moguće da ovo odeljenje godinu dana bude bez načelnika. Još uvek je javnost uskraćena za podatke o stanovima što je obećanje sa sednice Skupštine , ali izgleda da ta obećanja nikome nisu obaveza.\nAko već stvari tako stoje sa imovinskim poslovima i ako smo potpuno suludo prihvatili da je normalno da ne znamo šta je čije veće je pitanje zašto grad već skoro četiri godine nema načelnika budžeta? Ovu dužnost jedno kratko vreme u trajanju od šest meseci obavljao je Željko Krstić , ali se nakon isteka njegovog mandata na odredjeno, niko očito nije našao sposobnim da se bavi budžetom i na kraju stavi svoj potpis na njega.\nOva dužnost pripala je gradonačelniku Stanku Terziću jer neko ipak na kraju mora potpisati završni račun i sva u medjuvremenu izdvajanja iz budžeta. . Situacija u kojoj grad četiri godine nema načelnika budžeta koji bi po pravilu treblo da bude iz struke finansija i računovodstva već se o budžetu stara profesor matematike što je po struci gradonačelnik , nikoga posebno takode ne zabrinjava.\nKako Vamedia saznaje za ovo mesto nikada nema zainteresoanih zbog stepena odgovornosti koje ovo mesto nosi . Verovatno da iz redova zaposlenih i nema zainteresovanih kad je odgovornost u pitanju , ali koliko je poznato ovakvog oglasa kakav je raspisan za mesto načelnika imovinskih poslova , po pitanju budžeta nije ni bilo. Reći dakle da nema zainteresovanih , a da oglas nije ni postojao moglo bi se u ovom trenutku smatrati tendencioznim .\nIli sa pak radi o izričitoj želji gradonačelnika da se umesto poslovima investicija , razvoja bavi poslovima budžeta. Ili se opet radi o nepoverenju u sopstvene službenike? Ako gradonačelnik nema poverenja u svoje službenike , kako da poverenje onda imaju gradjani koji njihove zarade i finansiraju?\nMetalac – Pinar Karšijaka 72:66


Nadji.info lansirao Android aplikaciju | Nadji.info lansirao Android aplikaciju – Mobilni telefoni\nPopularni web sajt nadji.info, koji je dostupan kao Interenet portal, Windows 8 desktop aplikacija i Windows Phone aplikacija, sada ima i svoju Android aplikaciju na Google Play-u.\nAndroid aplikacija, kao i sajt, koristi jednu od najvećih baza u Srbiji sa više od 100.000 mesta podeljenih u 24 kategorije (restorani, kafići i barovi, prodavnice, zabava i noćni život, hrana i piće, usluge, obeležja i lokalne atrakcije, …) i skoro 400 podkategorija.\nAndroid aplikacija ’’nadji.info’’ omogućava da se lako i brzo pronađu mesta u okruženju: apoteka, bankomat, benzinska pumpa, kafić, tržni centar, restoran, prodavnica, kladionica, dom zdravlja, MUP, autobuska stanica, sa svim potrebnim informacijama (adresa, kontakt podaci, lokacija na mapi). Takođe, kroz aplikaciju mogu da se vide mišljenja i ocene drugih koji su već posetili ta mesta i napisali recenzije i/ili dodali fotografije.\nAplikacija omogućava pretragu po zadatom pojmu, pregled mesta u okruženju iz izabrane kategorije, nalaženje lokacije mesta na mapi, pregled svih podataka za mesto (adresa, telefon, radno vreme), pregled recenzija, ocena i fotografija i telefonski poziv broja željenog mesta.\nRezultati koji se pojave kao odgovor na upit/pretragu u mobilnoj aplikaciji sortiraju se po blizini/udaljenosti tako da ako npr. neko u polje za pretragu ukuca: banka, njegov prvi rezultat će biti njemu najbliža banka u tom trenutku. Međutim, ako neko ukuca: konkretan naziv banke, njegov prvi rezultat će biti u datom trenutku njemu najbliža poslovnica te banke.\nNadji.info lansirao Android aplikaciju was last modified: July 4th, 2013 by Goran Aničić\nAndroid aplikacijaAndroid aplikacijeNadji.infoportal\nPreuzmite aplikacije sa modela Xperia Z2\nGoogle najavio novi Gmail i Android aplikaciju\nOd YouTube videa do ringtona za vaš...\n“Univerexport” android aplikacija za mobilnu kupovinu\n“Adobe Photoshop Express” za mobilno uređivanje fotki